text:
1Chaykuna qhepatan Jesusqa Galileapi purirqan, Judeapiqa manan puriyta munarqanchu, judío umallikuna payta wañuchiytapuni munaqtinku. 2Judío runakunaq Ch'uklla Ruway Fiestanmi qayllaykamusharqanña. 3Jesuspa wawqenkunan payta nirqanku: –Ama kaypi qhepaychu, aswanpas Judeaman ripuy, chaypi yachachisqaykikunapas ruwasqaykikunata rikunankupaq. 4Pipas reqsichikuyta munaspaqa, manan imatapas pakapiqa ruwanchu. Milagrokunata ruwashaspaykiqa llapa runaq rikusqanyá ruway, nispa. 5Wawqenkunapas manan paypiqa iñirqankuchu. 6Jesustaq paykunata nirqan: –Ñoqaq tiempoyqa manaraqmi chayamunchu, qankunapaqmi ichaqa ima tiempopas allillan. 7Qankunataqa manan runakunaqa cheqnikusunkichismanchu, ñoqatan ichaqa cheqnikuwanku, ruwasqanku mana allin kasqanta sut'inchashasqayrayku. 8Qankuna fiestamanqa wichaychis, ñoqaqa manaraqmi chay fiestamanqa wichasaqchu, tiempoypas manaraqmi hunt'akushanchu, nispa. 9Chayta paykunaman nispataq Galileapi qhepakurqan. 10Wawqenkuna wichaqtinkuñataq ichaqa, Jesuspas fiestamanqa wichallarqantaq, ichaqa manan sut'itachu, aswanpas pakapi hinalla. 11Judío umallikunataq payta maskharqanku: –¿Maypitaq chay runari? nispa. 12Jesusmantan runakunaqa imaymanata rimarqanku. Wakinmi nirqanku: –Allin runan, nispa. Wakintaq nirqanku: –Manan allinchu, aswanpas runakunatan q'otun, nispa. 13Ichaqa manan pipas sut'ita paymanta rimaqkuchu judío umallikunata manchakuspanku. 14Kuskan fiestaña kashaqtintaq Jesusqa Dios yupaychana wasiman wicharqan, hinaspan yachachirqan. 15Chaymi judío umallikunaqa musphaspa nirqanku: –¿Maymantan kay runaqa mana yachachisqa kashaspa imaymanata yachan? nispa. 16Hinan Jesusqa paykunata nirqan: –Yachachikuyniyqa manan ñoqaqchu, aswanpas kachamuwaqniy Diospan. 17Pipas Diospa munayninta ruwayta munaqqa, yachanqan Diosmantachus yachachikuyniy kashasqanta, icha ñoqa kikillaymantachus rimashasqaytapas. 18Pay kikinmanta rimaqqa hukkunaq hatunchanallantan maskhan, kachamuqninpa hatunchasqa kananta maskhaqmi ichaqa cheqaq kaqtapuni riman, payqa chanintaqmi kanpas. 19Moisesqa kamachikuy simitan churapurqasunkichis. Ichaqa manan mayqenniykichispas kamachikuy simitaqa hunt'ankichischu. ¿Imanaqtintaq wañuchiytapuni munashawankichis? nispa. 20Runakunataq nirqanku: –Supaypa hunt'aykusqanmi kanki, ¿pin qanta wañuchiyta munashasunki? nispa. 21Jesustaq paykunata nirqan: –Huk milagrotan ruwarqani, chaymi lliwlla musphashankichis. 22Moisesmi qhari-kay qaracha señalanapaq kamachikuyta saqerqasunkichis, chaymi samana p'unchayña kaqtinpas qhari wawata señalankichis. (Chay ruwayqa manan Moisespachu karqan, aswanpas ñawpa taytakunaqmi karqan). 23Moisespa kamachikuy simin mana p'akisqa kananpaqmi samana p'unchaypipas qhari wawata señalankichis, ¿chaychu ñoqapaq phiñakunkichis, samana p'unchaypi huk runata qhaliyachisqaymanta? 24Ama imayna rikch'akusqanman hinallaqa juzgaychischu, aswanpas chanin-kayman hinapuni juzgaychis, nispa. 25Jerusalén llaqta wakin runakunataq nirqanku: ¿Manachu kay runaqa wañuchinankupaq maskhasqanku? 26Qhawariychis, lliwpa rikusqanmi rimashan, manataq payta imaninkupaschu. ¿Cheqaqtachu icha kamachikuqkunaqa yachanku paypuni Cristoqa kasqanta? 27Chaywanpas reqsinchismi kay runaqa maymantachus kasqanta, Cristo hamuqtinmi ichaqa mana pipas yachanqachu maymantachus kasqanta, nispa. 28Hinan Jesusqa Dios yupaychana wasipi yachachishaspa kunkayoqta nirqan: –¿Ñoqataqa reqsiwankichispunichu? ¿Yachankichischu maymantachus kasqaytapas? Manan kikiymantachu hamuni, aswanpas kachamuwaqniyqa cheqaqmi, paytan qankunaqa mana reqsinkichischu. 29Ñoqaqa payta reqsinin paymanta hamusqayrayku, paytaqmi kachamuwanpas, nispa. 30Chaymi Jesusta hap'iytapuni munarqanku, ichaqa manan pipas payta hap'irqanchu, manaraq hap'inanku hora chayamushasqanrayku. 31Chaywanpas askha runakunan paypi iñirqanku, hinaspan nirqanku: –Cristo hamuspaqa, ¿aswantaraqchu milagrokunata ruwanman kay runaq ruwasqanmantaqa? nispa. 32Fariseokunan uyarirqanku Jesusmanta runakunaq chhiwchinakusqankuta, hinaspa sacerdote umallikuna fariseokunapiwan Dios yupaychana wasi guardiakunata kacharqanku Jesusta hap'imunankupaq. 33Hinan Jesusqa nirqan: –Pisi tiempollatawanñan qankunawan kasaq, chaymantaqa kachamuwaqniymanmi kutipusaq. 34Maskhawankichismi, manataq tariwankichischu, maypichus ñoqa kasaq chaymanqa manan chayayta atiwaqchischu, nispa. 35Chaymi judío umallikunaqa ninakurqanku: –¿Maytataq kayri ripunqa mana tarimunanchispaq? ¿Wak llaqtakunapi ch'eqesqa judío runakunaqtachu ripunqa? Icha, ¿mana judío runakunata yachachiqchu rinqa? 36¿Ima ninantataq kay runaqa nin: Maskhawankichismi manataq tariwankichischu, maypichus ñoqa kasaq chaymanqa manan chayayta atiwaqchischu, nispa? nispanku. 37Fiesta tukukuy hatun p'unchaypin Jesusqa sayaykuspa kunkayoqta nirqan: –¡Pipas ch'akichikuqqa ñoqaman hamuchun hinaspa ukyachun! 38Pipas ñoqapi iñinqa chayqa kawsay unu mayukunan sonqonmanta puririnqa, Diospa Simin Qelqaq nisqanman hina, nispa. 39Jesusqa chayta nirqan paypi iñiqkuna Santo Espirituta chaskinankumantan, Santo Espirituqa iñiqkunaman manaraqmi hamurqanchu, Jesuspa hanaq pachaman manaraq kutipusqanrayku. 40Chayta uyarispan wakin runakunaqa nirqanku: –Cheqaqtapunin kay runaqa suyakusqanchis profeta, nispa. 41Hukkunataq: –Payqa Cristopunin, nirqanku. Wakinñataq ichaqa nirqanku: –¿Galileamantachu Cristoqa kanman? 42Diospa Simin Qelqan nin: “Davidpa mirayninmanta, Davidpa kasqan Belén llaqtamantapunin Cristoqa hamunqa”, nispa. ¿Manachu chayqa cheqaqpuni? nispa. 43Chaymi runakunaqa pay hawa mana yuyayninkuta tupachirqankuchu. 44Hinan wakinninku Jesusta hap'iyta munarqanku, ichaqa manan mayqenpas payta hap'irqanchu. 45Dios yupaychana wasi guardiakunan kutirqanku sacerdote umallikunaq fariseokunaq kasqanman, hinan paykunaqa tapurqanku: –¿Imaraykun chay runata mana apamunkichischu? nispa. 46Dios yupaychana wasi guardiakunataq nirqanku: –¡Manan hayk'aqpas chay runa hinaqa pipas rimarqanchu! nispa. 47Chaymi fariseokunaqa paykunata nirqanku: –¿Qankunapas q'oturqachikullankichistaqchu? 48Mayqellanpas kamachikuqkunamanta fariseokunamantapas, ¿Jesuspi iñirqankuchu? 49¡Manan! Chay runakunaqa kamachikuy simitan mana yachankuchu, chaymi paykunaqa ñakasqa kanku, nispa. 50Fariseokunamanta kaq Nicodemon chaypi kasharqan, paymi Jesusman tutalla risqa. Chay Nicodemon paykunata nirqan: 51–Kamachikuy siminchisman hinaqa, manan mayqen runatapas huchachayta atisunmanchu manaraq payta uyarishaspaqa, ima ruwasqantapas manaraq allinta yachashaspaqa, nispa. 52Hinan paykunaqa nirqanku: –¿Qanpas Galileamantachu kanki? T'aqwiy Diospa Simin Qelqata, chaypin yachanki mana hayk'aqpas Galileamantaqa profeta sayarimusqanta, nispa. [ 53Sapankataq wasinkuta ripurqanku.
Copyright
Learn More


c: text/html

text:
1Chaynuytag marca mandagpag chrurashacunatas cäsucurcay. Pitas Diosmi chrurarayan mandag cananpag. Nätan canan chay cayagcunas carcayanga pay chrurasha captinmi. 2Chauraga pisi chay mandagta mana cäsucugga, Diostam mana cäsucunchu. Nätan chay mana cäsucuy munagcunataga Diosmi cunchuchinga. 3Chay marca mandagcunaga manam capäcun ali ruragcunata manchachinanpagchu antis lutan ruragcunapagmi. Chauraga mandagcunata mana manchayar cawanaypag alita rurayar caway. Chaynuy cawarga canqui alipag ricasham. 4Paycunaga Dios munangannuy rurapäcunanpagmi carcayan, gamcuna ali cawapäcunaypag. Nätan lutanta rurayar cawarga manchacuy, paycunaga espädata chararcayan chay lutan ruragcunata cunchuchipäcunanpagmi. 5Chauraga ama cäsucurcaychu cunchuchishunayta manchacularga, antis cäsucurcayga Dios chaynuy cäsucurcänayta munaptin. 6Chaymi gamcunaga pägarcayanqui chay ‘impuestu’ ningantas. Chay mandagcuna carcayan Dios munangannuy rurapäcunanpagmi. Nätan chaymi cayan paycunapaga ruranan. 7Chaura mandag nipäcushungayta rurapäcuy lapanta, impuestupita manapäcushuptiqui pägapäcuy, impuestu päganay cagman, imas juccunapag päganay cagta chay päganay cagman, alinninpag ricanacagta ricapäcuy alinninpag, nätan manchapacunacagta, manchapacurcay. 8Amam dëbipacurcayarga cawapäcunquichu, antis jucniquis jucniquis cawapäcuy cuyanacur. Chaynuy cawarga pisi runa-mayinta cuyananpag Dios isquirbichingancunatam nä cäsucurun. 9Chay isquirbichingancunaga cay niyanmi: “Amam mansibacunquichu. Amam wanuchinquichu. Amam suwacunquichu. Amam jucpacagta imanaypanuysi munanquichu imantas” ninmi. Nätan waquin isquirbishacunataga cäsucunchi cay juclaylata rurarmi. Chayga cay ninmi: “Runa-mayiquita cuyay quiquiquita cuyacungaynuy” ninmi. 10Pisi cuyacugga, manam runa-mayinta ima lutantas ruranchu. Chaura cuyagga Dios chay isquirbichingancunatam nä cäsucurun lapanta. 11Chauraga imay wichanchru cayanganchitas tantiacurcay. Chay punucashanuy carcayangaypita ricchapäcurcay. Chay yupachicuyta galayunganchi junagpitaga, cananga nä pasaymi nachrgarayämun Diosninchi cutimunan junagga. 12Chay jucha ruray wichancuna nämi ushayan. Nätan ali caway wichanmi nä nachrgarayämun. Chauraga ama nä juchäcurcaychu, antis alita rurayar cawapäcuy juc achquinuysi capäcunaypag. 13Chauraga cawashun alita rurayar. Ama cawashunchu micucularga, shincacularga, cuerpunchi munangan ima-ayga ganracunatas juchäcuyälarga, maganacuyälarga jinaman chriquinacuyälarga, 14antis cawapäcuy Munayniyog Jesucristonuy. Nätan ama cawapäcuychu naupatanuysi lutanlata rurarcayarga.
Copyright
Learn More

robotstxt: allowed

filter: keep


text:
Ransis simi
Ransis simi,[1] Fransis simi icha Ransiya simi nisqaqa huk romanu simim, latin simimanta paqarisqa. Fransiya mama llaqtapi yurispa, fransis atipaqkunaqa lliw Tiksi muyuntinpi, Kanadapi, Afrikapipas mast'arqan, chaypi rimasqa simikunata anchuchispa.
Kunanqa purtuyis simitaqa kay mama llaqtakunapim rimanku:
- Afrika mama llaqtakunapi ufisyal rimay
Pukyukuna[llamk'apuy | pukyuta llamk'apuy]
- ↑ Clodoaldo Soto Ruiz: Runasimi-kastillanu-inlis llamkaymanaq qullqa. University of Illinois, 2010. p. 147. y. 245 - ransis.


text:
1Kusa allinla kriyiq masiykuna, Tayta Dyusmi qamkunata akrashushallapa paypa wamrankuna kanaykillapapaq. Chaymi nuqanchikkunaqa rimanchikllapa Tayta Dyus, Jesucristuta kach'amuran pay kurakunapa mantaqnin kananpaq nir. Chayrayku ashwan Jesucristulapina yarpukushunllapa. 2Chaqa Tayta Dyus munashankunalata kay pachapi rurananpaq Jesucristuta kach'amutinqa, payqa karanlata ruraran. Chaynullami Moisespis imatapis karanlata kusa shumaqta ruraran Israelmanta kriyiqkunawanqa. 3Piru Jesucristutaqami masta Moisesmantaqa kasunapaq allin. Chaqa imanutaq uk wasi ruraqmataqa wasi rurashanmanta masta rispitanchik, chaynumi Jesucristutapis masta kasuypaq Moisesmantaqa. 4Tukuy wasikunatami mayqan ruratin rurakan. Piru Tayta Dyusmi tukuy imatapis rurasha. 5Chaynullami Moisespis Dyusta sirbiq kar, Israelmanta kriyiqkunawanqa tukuy imatapis karanlata ruraran. Chaymi uk tistigu yupay intrachimanchik maydiyaqami Jesucristo shamuyanqa nir. 6Piru Jesucristuqami Dyuspa Wamran kar, kusa allinla karan Dyuspi kriyiqkunawanqa. Chayna nuqanchikkuna paypi kriyishanchikrayku, paypa wasin yupay kanchikllapa. Chaymi paymanta mana chiqanchakarchu aligrila kunfyakashunllapa Amitunchik shamur pullakur apamanallapakaman. 7Chayraykumi Dyuspa Santu Ispiritunqa kaynu nin: "Kanan diya qamkuna, Dyus nishankunata uyakurqa, 8kriyinaykillapamanta ama anku shunquqa tikrakankillapachu, imanutaq wakinkuna Dyuspa kuntran tikrakar, ukman mana allinkunata chunllaq lugarpi ruraranllapa chaykuna yupayqa. 9Chaypimi michka kwarinta añuta paykunawan kar kusa allin imakunata rurasha katiymapis, unay rukuykillapakunaqa munashankunata ruraranllapa. 10Chayraykumi chay tyimpu runakunawanqa piñakuray. Chaymanta kaynu niray: 'Shunqunllapapiqami chinqasha yupayna purinllapa. Chaynulla chay nishaykunata yach'achitiymapis, mana kasumaranllapachu'. 11Chaymi, piñakurqa kaynu nir juraray: 'Manami yaykunqallapachu samananllapapaq arnishay pachamanqa' nir". 12Kriyiq masiykuna, kuytakarllapami, ama shunquykillapata ankuchankillapachu. Chayna chiqap kawsaq Dyusmantaqa ama chiqanchakanaykillapapaqchu. 13Ashwanmi uknikillapa uknikillapa waran waran animachinakunkillapa. Chay iskribikashakunapi kanan niyan chaykunata allita intrakarllapaqami, qamkunaqa mana dasqa ingañakankillapachu. Imanupiqach'i ingañakar shunquykillapata ankuchar, Dyuspaqqa mana allinta rurayankillapa kanqa. 14Chaqa Jesucristo pullakumanapaqqami, imanutaq chayraq kriyiq qallarir allita paypi kriyiranchik chaynulla, maydiya tukukanan tyimpu ch'amunankamanpis allita kriyiypaq. 15Chaqa chaynupaqmi iskribikashakunapi kaynu nin: "Kanan diya qamkuna, Dyus nishankunata uyakurqa, kriyinaykillapamanta ama anku shunquqa tikrakankillapachu, imanutaq chay mana allinkunata ruraranllapa chaykuna yupayqa" nir. 16Yach'ashanchikllapanumi, Moise's Egiptumanta runakunata lluqshichimuran. Chaymi chay lluqshichimushanllapa chaykunaqa, Amitunchik nishankunata uyakusha karmapis mana kasuranllapachu. 17Chaynulla chay chunllaq lugarkunapimi, kwarinta añuta mana kasukur imami uchakur tayarmapis wanuranllapa. Chaynu uchakushanllapapaqmi Dyusninchikqa piñakuran. 18Chaymi payqa jurar niranpis, mana kasukushanllaparaykushi paykunaqa, samachinanpaq arnishan pachamanqa mana yaykuyanqallapachu nir. 19Chiqaptaqami paykunaqa, Amitunchikwan mana pulla shumaq kaytaqa puytiranllapachu. Chaqa manari kasukushachu karanllapa.
Copyright
Learn More


text:
1"Tukuy kaykunatami willashunillapa, nuqapi kriyishaykillapamanta ama chiqanchakanaykillapapaq. 2Chaqa chay tantakananllapa wasikunamantami itakushunqallapa. Chaynullami uk tyimpu ch'amunqa. Chaymi chay tyimpupiqa wanuchishurllapa, yarpunqallapa Dyuspaqqami kusa allinta rurayanchikllapa nir. 3Chaynuqami tukunqallapa Taytayta chaynulla nuqatapis mana riqsimashanllaparayku. 4Tukuy kaykunataqami chaynuqa nishunillapa, chaynu pasananpaq ura ch'amutinqa, tukuy chay willashushayllapata yarpunaykillapapaq. "Piru tukuy kaykunataqami qamkunallawan kashayrayku mana naypaqllataqa willashurayllapachu. 5"Nataq kananqami riyanina mayqanch'i kach'amasha karan paywan pullana kanaypaq. Piru chaynu nishutiyllapaqa manami mayqannikillapapis tapumankillapachu ¿maymantaq riyanki? nirmapis. 6Ashwanmi, chay willashushayllapapaq yarpur, kusa llakishalana tikrakashaykillapa. 7Piru chiqaptami nishaykillapa: Chaynu rinaypaqna katiymapis aligriyayllapa. Chaqa nuqa ritiymi Yanapakuq Ispirituqa shamunqa manaqa mana. Nataq nuqa rirqami kach'amushaq. 8Chaynu Yanapakuq Ispiritu shamurmi, tukuy mana kriyiqkunata allita rikachinqa uchayjunmi kankillapa nir. Chaynulla intrachikunqa Dyusqami mana ima uchayjunlamapischu nir. Chaynu karmi tukuyta allita rikar yach'ashunqallapa nir ima intrachikunqa. 9Chaymi yach'ankillapa, tukuy nuqapi mana kriyiqkunaqami kusala uchayjun nir. 10Chaynulla yach'ankillapapis nuqaqami mana ima uchayjunlamapischu kani nir. Chaymi ashwan riyanina Taytayman, chaynulla mananami rikamankillapanachu. 11Chaynullami yach'ankillapapis, kay pachapi mantakuq dyablutaqa, Tayta Dyus kastigakananpaq nishantaqami, allita rikar yach'ar tukuy tyimpupaqna kastigayanqa nir ima. 12"Chaynu nir ima willashunayllapapaqmi kusa achka kan. Piru kananlla willashutiyllapaqami mana intrakankillapachu. 13Chaymi Chiqapta intrachikuq Ispiritu shamur tukuy imatapis karanlata intrachishunqallapa. Chaqa payqa manami munashanllamantachu willashunqallapa. Ashwanmi tukuy imata Dyusmanta uyapashanta ima willar intrachishunqallapa. Chaynullami willashunqallapapis, imakunami maydiyaqa pasanqa nir ima. 14Payqami nuqamanta uyashantana allita intrachishutinllapa, alabamanqallapa. 15Chaqa Taytay Dyus yach'ashantami nuqapis yach'ani. Chayraykumi nishurayllapa: Ispirituqami nuqamanta uyashanta allita qamkunataqa intrachishunqallapa nirqa". 16Jesusqami niranpis: "Mananami maychu manana rikamanaykillapapaqqa. [Chaqa Taytaymanmi riyanina.] Piru unaykaqmantaqami rikamankillapana" nir. 17Chaynu nitinmi, wakin yach'akuqninkunaqa paykunapura kaynu tapunakuqllapa: "¿Ima nishaq nirtaq, chaynuqa nimanchikllapa? Chaqa nimanchikllapami, mananashi maychu Taytanman ritin manana rikanallapapaqqa. Chaymanta unaykaqmantashi rikayashunllapana nir. 18Chaynulla, ¿ima nishaq nirtaq nin, 'Mananami maychu' nirqa? Manami intrakanchikllapachu imata rimayan nirmapis". 19Piru Jesusqami kwintata qukaran, tapunayanllapa nir. Chaymi niran: --Qamkunatami nishaykillapa: Manana maychu qamkuna manana rikamanaykillapapaqqa. Piru unaykaqmantami rikamankillapana nir. ¿Chaynu nishaypaqchu tapunakuyankillapa? 20Piru chiqapta nishaykillapa: Qamkunaqami llakir waqankillapa ima nuqa dijashutiyllapaqa. Nataq nuqapi mana kriyiqkuna-shuypaqami kusalata aligriyanqallapa. Piru qamkuna chaynu llakishaykillapamantaqa ashwan mastana aligriyankillapa. 21Imanutaq uk warmimaqa, kusata nanachikun wamrakustunanpaq nanaynin aypatinqa. Piru wamritun nasikutinnaqami nanachikushanmatapis qunqanna. Chaymi ashwan kusata aligriyan, wamrakushanrayku. 22Chaynumi qamkunapis kananqa kusata llakinkillapa. Piru nuqa tikrakamur rikashutiyllapami, shunquykillapapi kusa shumaqta yarpurna aligriyankillapa. Chaymi chay aligriyashaykillapamantaqa manana mayqanpis llakichishunqallapanachu. 23"Chaqa chay diyakunapiqami manana imatapis tapumankillapanachu. Piru chiqaptami nishaykillapa: Ima ministishaykillapatapis shutiypi, Taytayta mañakutkillapa payqa qushunqallapa. 24Kanankamanmi manaraq imatapis shutiypiqa Taytaymanqa mañakushaykillapachu. Mañakuyllapa, pay yanapashutinllapa tukuy shunquykillapawan aligriyanaykillapapaq. 25"Tukuy kaykunatami, kumparasyunkunawan willashushallapa kani. Piru ch'amunqanami uraqa manana kumparasyunkunawannachu willashunayllapapaq. Ashwanmi Taytaypaqqa imatapis kusa intrakaypaqtana willashaykillapa. 26Chaymi chay diyapiqa, imakunatapis shutiypina Taytaytaqa mañakunkillapa. Chaypiqami mana nuqanachu qamkunapaqqa Taytaymanqa mañakushaq. 27Chaqa Taytaymi kusalata munashunllapa, qamkuna nuqata munamashaykillaparayku, chaynulla paymanta nuqaqa shamusha kani nir kriyishaykillaparayku ima. 28Taytaypa naypanmantami shamuray kay pachaman. Nataq kanan-shuypaqa kay pachata dijanina, Taytay kayashanman tikrakanaypaq". 29Chaynu Jesu's nitinqa, yach'akuqninkunaqa niran: --Kanan-shuypaqami kusa intrakaypaqtana rimayanki, mana kumparasyunkunawannachu. 30Chaymi kananqa yach'anillapana tukuy imatapis yach'anki nir. Chayraykumi manana tapushunayllapamatapis ministinkinachu. Chaynu katkimi, kriyinillapana chiqaptami Dyusmanta shamushayki nir. 31Jesusqa niran: --¿Chayqachu kananqa kriyimankillapana? 32Chaqa ura ch'amunanpaq karan chayqami ch'amushana. Chaymi qamkunaqa wakta kayta shikwakar rir, nuqalatana dijamankillapa. Piru manami nuqalachu kashaq, Taytay pullay kashanrayku. 33Tukuy kaykunatami willashunillapa, nuqapi maydiyapis kriyirlla kusa shumaqtana kawsanaykillapapaq. Chaqa, kay pachapiqami kusalata qischashunqallapa. Piru kusata animakurmi shachinakunkillapa. Chaqa nuqami tukuy mana allin kaqkunataqa binsishana kani.
Copyright
Learn More


text:
1Chasna acpi maicanbi canguna rimanguichi chasna mana alita raccunaga sirtu taripashca tucungamiraunguna. Yuyarichi, cangunahuas mana jucha illacchanguichi. Cangunaga amu taripashcacuinta chasnallata chi juchata rashcamanda taripashca tucunguichimi. 2Ñáa Dios chasna rauc runagunata mana yangamandachu taripangaraun astahuan pai tucuita yachac ashcamandami alita taripangaraushcata yachanchimi. 3Canguna chasna mana alita raucunata taripashaga cangunahuas paigunashina rauc ashallata Dios taripanamanda quishpishami nisha yuyaringuichichu. 4Manachu yachanguichi Dios cangunata yapa llaquiushcata, canguna mana ali rashcagunata paiga ahuantashami tiyaun. Chita yachashallatami Diostaga mana balichinguichi. Canguna jucha ranata saquisha ñucahuagma shamuchun nisha chara llaquisha chapaunmi. Pai chasna nishcata manachu yachanguichi. 5Astahuan canguna yapa sinzhi shunguyuc asha juchata saquinata mana munashcamanda cangunallata mas llaquigunatas tupanguichimi. Huashaga taripana punzha Dios canguna mana ali rashcata ricuchisha yapa piñasha mana yangamandachu cashtiganga. 6Caran amu ima tunu rashcagunatas Dios tucuita yachashami chi tupullatatami cunga mana ali rashcagunamandahuas, ali rashcagunamandahuas. 7Maicangunataga huiñai causaitami cunga, chi ahuantasha paita mana saquisha pai munashcata pactachiu runagunatami Diosca huiñai huiñai causaitaga cunga. 8Astahuanbas chi shuc paiguna quiquin munaita raucunaga Diospa sirtu shimita mana uyasha mana ali shimita catiunguna. Chi tunu mana alita rac runaguna rashcagunata yachasha piñasha Dios sinzhitami cashtiganga. 9Tucui mana alita rauc runagunata yapa llaquiribac turmintarinata cungami, ñaupapunda israel runagunata chihuasha mana-israel runagunatahuas. 10Astahuanbas alita rauc runagunataga ganas mana manzharina ali causaita cungamiraun israelgunatas, mana-israelgunatahuas. 11Israelguna acpihuas mana-israelguna acpihuas Dios tucui runagunata chi tupullaitami ricun. 12Moises unai ñaupa uras quillcashcami Dios mandashcagunata. Israel runaguna chi mandashcagunata yachashallata mana pactachishcamandami Dios paigunatas taripangami. Astahuan mana-israel runagunataga paiguna quiquinda yachachishcamandami Dios taripanga. 13Chi mandashcagunata rinrillahuan uyac runaga Diospa ñaupacpi paihuan ali tucunata mana ushanaunzhu. Shungumanda pactachic runallami Diospa ñaupacpiga paihuan ali tucunga. 14Chi mana-israel runagunaga mandasha quillcachishcata mana charishallata paiguna quiquin yuyaimanda chi mandashca quillcagunai tiyacta pactachishaga paigunahuas chi mandashca quillcagunata chariccuintami tucunaun. 15Chasna charisha Moises mandashca shimigunata paiguna shungu ucuibi quillcashcatacuintami ricuchinaun. Dios mandashca quillcata mana charishallata paiguna shungu ucuibi yachanaunmi Dios munashcata. Chasnallata paiguna yuyai ucuibi alita, mana alita raushcata yachanaunmi. 16Chi jatun taripana punzhaibi Jesucristo tucui runagunata Diospa ushaihuan rimangami. Runa imasna cunan yuyarishcatas chi punzha ricuchingami. Chasna chi Diospa ali quishpina shimita ñuca camachishcacuintallatami tucunga. 17Israelgunaga Dios mandashca quillcata yachanchimi ninguichi. Dios israelgunata paihua quiquin runa tucungahua japishcamandami ñucanchiga yali ali manchi nisha rimaringuichi. 18Dios munashcata yachanchimi ninguichi. Chasna pai mandashca shimita yachashami ali ranagunatas agllanata yachanchi ninguichi. 19Maican runa Diosta mana yuyarisha puyuñahuicuinta puriunguna. Paigunata alita purichinata ushanchimi ninguichi. Maicanguna juchata rasha causasha tutaibi puricshina manaun. Paigunata bilacuinta punzhayachisha yanapac manchi ninguichi. 20Maican mana alita puriccuna yuyai illaccuinta purisha causaunguna. Paigunata alita yachachic manchi ninguichi. Huahuacuinta mana ali yuyaihuan puriucunata yachachinata ushanchimi ninguichi. Dios mandashca quillcata charishami sirtu shimita pasacta yachanchi ninguichi. 21Chasna acpi canguna shuccunata yachachinata ushanchimi nishaga imangahuata mana canguna amullata yachachiringuichi. Mana shuhuanachu nisha yachachishallata imangahuata cangunallata shuhuanguichi. 22Mana ashiyanachu nisha camachishallata imangahuata cangunaga ashiyanguichi. Runa rashca dioscunaga mana balinaunzhu nishallata imangahuata cangunaga chi huasigunai tiyaccunata shuhuanguichi. 23Dios mandashca quillcata ñucanchi charic asha yali ali manchi nisha rimaringuichi. Chasna rimashallata Dios mandashcagunata mana pactachishami Diostaga mana balichinguichi. 24Chimanda Diospa shimibi quillcashcaga casnami riman: Chi mana-israel runagunaga canguna mana ali causashcata ricusha Diosta mana balichisha jiridsata rimanaun. 25Ullucarapundata pitishca israelgunaga Dios mandashcagunata pactachishami sirtu Diospa runaguna anguichi. Randi carata pitishca ashallata pai mandashcagunata mana pactachishaga mana paihua runa changuichi. 26Astahuanbas chi mana pitishca runaguna Dios mandashcagunata pactachishaga Diospa runaguna manaun nishca tucunaunmi quiquin israel runacuinta. 27Cangunaga Dios mandashca quillcata charishallata, carata pitishca ashallata, chi mandashca shimita mana pactachicchanguichi. Shuccunaga mana carata pitishca ashallata Dios mandashcagunata pactachiungunami. Chasna acpi taripana punzhaibi paiguna cangunata caudsayachingaunami mana alitachu rashcanguichi nisha rimasha. 28Diospacpi shuc runaga mana quiquin israel runa tucunzhu paihua jahua carata pitishca ashahuas. Chi pitinaga mana aichallaichu balin. 29Astahuanbas tucui shunguhuan quiriccunaga Diospacpi israelguna nishca tucunchi. Mandashcagunata pactachisha pitishcacuinta Diospa Samai ñucanchi shungutaga cambian. Runagunaga mana ushanaunzhu chasna cambianata, Yaya Dioslla ñucanchita cambianata ushan.
Copyright
Learn More


text:
6Moisés tsaynog niptinpis tsay leycunataga lapanta cumpliyta manami camäpacuntsitsu. Tsaymi perdonashga canantsipäga Tayta Diosnintsiman yäracur paypa ali wilacuyninta chasquicuntsi. Tayta Diosnintsipa palabranchöpis caynogmi escribiraycan: “Manami jana patsachöragtsu Tayta Diosnintsipa wilacuynin caycan tsayman aywaycur yachacunayquipäga. Tsaynogpis manami patsa rurinchötsu caycan tsayman yaycuycur yachacunayquipäga.” Tsay nishgannoglami Tayta Diosnintsipa wilacuyninta tantyatsimänantsipag pipis ciëluman mana aywanmantsu Jesucristuta cay patsaman pushamunanpag. Tsaynogpis perdonashga canantsipag cashganta wilamänantsipag manami pipis patsa rurinman aywanmantsu Jesucristuta wanushganpita cawaritsimunanpag.
FREE!
One App.
1218 Languages.


text:
QU-Sapaq simikuna tupachiq, qillqa tikraqkunaq, Foro Sociale
-
- .
- Posts: 173
- Joined: Thu Nov 20, 2003 9:36 am
- Location: France
QU-Sapaq simikuna tupachiq, qillqa tikraqkunaq, Foro Sociale
Kusisqan qawariniku ñuqaykupas, Babels huñunakuyninchik wiñasqanmanta. Chaynapin aswan allinta tupachinqa Foro Sociales huñunakuykunapi rimarisqankuta.
Munaymankun kay rimarimusqayku, Carta de Babels qillqapi rikurinanta. Chaynapin yachasqa kanqa tukuy ima huk umalla ruwasqanchikta, hinallataq imakunapi rakinasqaraq kasqabchikta.
Kay rimanakusqanchikmi ñawpaqman purichiwanchik,mana imapas allin kaqta, qipaman churananchikpaq, mana llamkayninchikkuna sasachakuyman yaykunankupaq.
Imakunataq mana allin: Sapankama qillqanakuy, Foro Babels hawa.
Sapanchakuspa suyukunapi huñunakuy, llapanchikpaq allin kaq ruwaykunata qunqarispa..
Munanikun kay rimarimusqaykumanta yuyaymanakunaykichikta, ima aypay munasqanchikta yachanaykichikpaq.
Jose Arconada, Constance Boris, Yan Brailowsky, Thanasis Chrysos, Bettina Gertum Becker, Laurent Jesover, Gabriela Puente Arnao, Mónica Salom, Gregoire Seither.
- Publicamos aquí una primera versión del manifiesto.
RIMARIYNIYKU (MANIFIESTO).
----------------
Sapaq simikuna tupachiq, qillqa tikraqkunaq, Foro Sociales ukupi yanapakuyninku.
Kay Babelspi yanapakuy munaqkunan, niyta munaykichik kayta:
Sinchitan wiñachkan simikuna tupachiy llamkaykuna, yachayninchikkuna tupachiytaq. Foro Babelspi llamkaqkunan yanapakuniku kay rimanakuykuna astawan wiñanampaq, chaymi qayanakuchkanchik huñunakuykunaman, rimanakuykunaman, llaqtakunapaq allin kaqta kuska ñawpaqman apananchikpaq.
Ñawpaq iskay Foros Sociales Mundiales ukupi llamkasqanchikpin, kayta yuyaymanakuniku: siminchikkunaqa ancha kallpayuqmi, manaya rimanakunallapaqchu; llaqtakunapaq allin kaq politicakuna qawarichinapaq.
Simikunaqa manan umanchikpi kaqmanta rimanallapaqchu, musuq yachaykunaman aypanapaqtaqmi. Chayraykun munaniku aswan achka sapaq simiyuq qarikuna, warmikuna, Foro Socialeskunapi rimarinankuta. Babels rikurimusqanmanta pachan, Foros Sociales astawan ruwakurqa, tawa simikunamanta, kunanqa chunka pichqayuq simiunawanñam llamkachkanchik. Hinaspaps, manañam yachakunallañachu rimarinku.
Babelspas, ñakariywanmi llamkarqa aswanta kallpachakuspa, aswan achka hawa suyukuna rimanakuyta atinankupaq. Uchuy huñunakuypipas, hatun huñunakuypipas, tupachinanchikmi sapaq simikunata kuskanchaykanakuspa llamkananchikpaq.Allintan qawananchiq tupanakuyninchikta, achka runa kaspapas, pisilla kaspapas.
Kay raykun Babelsqa pi munaqkunawan huñunakun, yanapakuyta munaspallan, tukuy ima hatun huñunakuykunapi. Hinallaqmi huk niraqlla kanku, Babels huk organizacionkunawan.
Kay llamkaykunaman sayapakuqkunaqa ancha yachayniyuq akllasqa warmi qarikunan: hunta yachayniyuqkuna, llamkayninmanta asuqkuna, hinallataq chayllaraq yachapakuqkunapas. Paykunan yachanku sapaq simikuna tupachiyta, tikrachiyta iskay, kimsa simi yachasqankuman hina.Chay raykun sapaq suyukuna huk umalla yanapanakuspa llamkanku, Babels ukupipas utaq hawapipas.
Babels , red virtual kaynimpin llamkay munaqkunata tupanachin achkaña kaptinkupas, pichqa pachaq, qanchik pachaq warmi qarikuna kaptinkupas chay hatun huñunakuykunapi. Chay red virtual nisqawanmi lliw tiqsi muyupi llamkay munaqkuna rimanakuspa kamachinakunku tukuy ima ruwanankupaq.
Babelsqa, munayniyuq warmi qaripa llamkayninwanmi kallpachakun hatun llamkaykunata puririchinankupaq; kamachinakusqankuman hina unay.
kay huñunakuyqa mana pipa kamachisqallanmi tukuy imata ruwaspa wiñan . Llapallan llamkaqkunapa hawanpin, imapas allin kaynin. Pi munaqmi chayaykamun tantiyasqanta rimariq, manan pipas babelspa sutinpiqa imatapas rimanmanchu.Sapa musuq Foro Social ruwaykunapin, musuq warmi qarikunataq llamkananku musuq tantiyaykunata chayachispanku.
Babelsqa, musuq politico llamkaymi, manan kanchu umanchaqkuna, hinallataq manan huk niraqllachu imayna organizakusqan.
Return to “Political Discussions”
Who is online
Users browsing this forum: No registered users and 5 guests


text:
1Juchayuc runagunas, gubirnuraicu cullquita tandachiucunahuas Jesuspagma caillayamunaura pai yachachiushcata uyangahua. 2Fariseogunaga Diospa shimita pasachic runagunandi chi mana balichishca runagunata ricusha piñangahua callarinaura. Piñasha paigunapura rimanacunaura cai Jesusca juchayuc runagunahuan puriun, chasnallata paigunahuan micunmi nisha rimashca anaura. 3Chasna rimanacucpi Jesus paigunata shuc yachachina shimita cuintara casna nisha, 4Canguna patsac (100) ovejata charisha shuc oveja chingaricpiga manachu tucuita pagllai saquisha chi chingarishcata mascangahua ringuichima. Manachu chi tucui iscun chunga iscungunata (99) saquisha chi shugllata tupanagama mascangahua ringuichima. 5Mascasha tupasha camba rigrai churasha cushihuan apamungui. 6Ñáa huasima pactasha tucui camba aillugunatas mayanllai tiyaccunatahuas cayagringui ñuca oveja chingarishcata tuparanimi nisha. Ñáuca tupashcamanda cangunahuas ñucashinallata cushiyaichi ninguichi. 7Chasnamandami cangunata nini, Tucui ali mani nisha rimac runagunarandimanda, chi shuc runa juchata saquisha Dios munashcata racpi jahuapachai angelguna cushi tucungaraunguna nira. 8Chasnallata nira, Shuc huarmimi chunga (10) balic cullquiguna charisha shuc chingaricpiga manachu mascanga. Paiga bilata japichisha chihuasha huasita pichasha chi cullquita tupanagama mascangaraun. 9Pai tupasha paihua aillugunatas mayanbi tiyaccunatahuas rimagringa, ñuca cullqui chingachishcata tupashcamanda cangunahuas ñucashinallata cushiyaichi ningami. 10Cangunata nini, shuc juchayuc runa paihua juchata saquisha Diospa causaita tupashcamanda Diospa angelgunahuas chasnallata cushiyangaunami, nisha paigunata nira. 11Jesus shuc yachachina shimita chasnallata cuintara casna nisha, Shuc runa ishcai (2) churita charira. 12Quipa churi paihua yayata rimara, Can charishcamanda ñuca japina partita cunan ratu cuhuai yaya. Chasna rimacpi paihua yaya tucui pai charishcagunata chaupisha ishcandi (2) churigunama cura. 13Mana yapa unaihuasha chi quipa churiga pai tucui charishcagunata tandachisha paihua yaya huasimanda llucshisha rira caru llactama puringahua. Pai chima risha jiridsata rasha causasha paihua cullquitas pai charishcagunatahuas huin tucuchira illacta tucuchisha llaqui saquirira. 14Asnaibi pai tucui charishcata gastashcahuasha, tucui llactagunai yapa raicaitucura intiru llacta. Chasna tucushcai chi runaga raicaihuan huañungahua callarira. 15Chasnaibi tarabanata mascangahua callarira tarabanata tupacpi paihua amu cachara cuchigunata carasha cuirangahua. 16Pai chasna raicaihuan huañucpihuas pihuas mana nigunata caranaushcachu imahuahuallas. Chasna ashcata raicacpi cuchiguna micunatas micungahua yuyarira. 17Chasna tucusha paihua shungüi casna yuyaringahua callarira, Ñáuca yaya tarabachiushca runagunaga yapa ashca micunata charinaunmi yalicta asta puchunmi. Ñáuca randi caibi raicaihuan huañuc tiyauni. 18Cunan caimanda llucshisha rishami ñuca yayahuacta. Pactasha casna paita rimasha, Dios ñaupacpis camba ñaupacpias juchata rashcani yaya. 19Mana balicchashcani camba churi nishca tucungahua. Chasna acpi can tarabachiushca runatashina japihuai canda sirbic tucusha nisha paita rimashami. 20Chasna yuyarisha paihua yayahuagma rira. Yayaga randi paihua churi chara carullaita shamuuta ricusha llaquisha callpara paihua churihuagma. Pactasha cushihuan ugllarisha ashca cutin paihua churita muctira. 21Chasna acpi chi churi paihua yayata rimara, Diospacpis camba ñaupacpihuas juchata rasha causaushcani yaya. Mana balicchani camba churi nishca tucungahua nisha paihua yayata rimara. 22Paihua yaya randi pai tarabachishca runagunata casna nisha mandara, Uctalla ali llachapata apamusha churachichi. Paihua maqui riruibi anillutas satichi, paihua chaquibihuas zapatosta churachichi nira. 23Chasnallata chi huirayachiushca huagra huahuata uctalla huanchichi. Alita micusha jistata rashunchi nira. 24Cai ñuca churi huañushcachari nisha yuyaric arani randi pai causaushcami. Chingarishcachari nisha yuyarani randi causapaushcami cunan tupani nisha rimara. Chimanda jistata rashunchi cushiyangahua nisha rimara paihua yaya. 25Paiguna chasna raushcaibi rucu churiga chagraibi aura. Huasima caillayamusha uyara cajasha bailaucunatas, pijuanu tucaushcatahuas uyara. 26Chita uyasha shuc tarabac runata cayasha tapura, Imatata raunguna nisha. 27Tapucpi rimara, Camba huauquiga pactamushcami. Pai alilla pactamucpimi camba yaya jistata raun, chi malta huagra huirayachishca shayactami huanchishami caraun paihua churita. 28Chita uyasha chi rucu churiga yapa piñarisha huasi ucuma yaicunata mana munarachu. Chasna pai mana yaicucpi paihua yaya canzhama risha cuti cuti rugangahua rira, Huasi ucuma yaicui churi jistata gustangahua nisha rimara. 29Randi rucu churi piñarisha paihua yayata rimara, Ñáucaga unai unai huatata canda yanapashcani. Can mandashcata tucui uras ñuca pactachishcani. Chasna acpihuas ñuca amigogunahuan ni shuc chibo huahuallahuas mana cuhuashcanguichu jistata rangahua. 30Astahuanbas cai camba churiga, mana ali huarmigunahuan causasha, can cushca cullquita tucuchisha shamucpi, pairaicu chi malta huagra huirayachiushca shayauctaga huanchishcangui paita carangahua nisha piñasha paihua yayata rimara. 31Rimacpi yaya paita nira, Tucui uras can ñucahuan tiyaushcangui churi. Tucui ñuca ali charishcagunaga cambaglla man nira. 32Camba huauquiga huañushcashina illan ac cunan pactamushca. Chingarishcachari nisha yuyariushcai causagllata shamushca. Chiraicumi jistata cushi rana anchi nishami yaya rimara paihua punda churita. Chasna rimasha Jesus chi israelgunata yachachira.
Copyright
Learn More


text:
1Yuhu ra Pablo, nacana̱ Nyoo chii vatyi cuñí ra cha cuvi noo apóstol ra Jesucristo, o cuñí chi catyí vatyi tachi ra chii nacaque tyiño ra. Yuhu chihin ra Sóstenes yañi yo 2saquichí ndi noo carta ihya chi ndo cha nyicú ndo vehe ñuhu cuenda Nyoo cha nyaá ñuu Corinto. Ñáyɨvɨ chi Nyoo cuví ndo vityin, cha cuenda cha ndu ɨɨ̱n ri ndo chihin ra Cristo Jesús. Nyoo nacana̱ ra chi ndo vatyi nanduvi ndo noo ñáyɨvɨ vaha cuenda ra, chihin tandɨhɨ ñáyɨvɨ cha sacahnú chi Sutu Mañi yo Jesucristo tandɨhɨ ri ityi. Vatyi cuví ra Nyoo cuenda ñu ta cuenda maa yo ñandɨhɨ. 3Nyoo Sutu yo ta Sutu Mañi yo Jesucristo na nasoco ra chi ndo, ta nacuhva ra cha taxi ri coo añima ndo. 4Tyicuan ri nacuhvé tyahvi nyoo chi Nyoo cha catyi maa ndo, vatyi chaha̱ ra cha vaha chi ndo cuenda ra Cristo Jesús. 5Ta cha ɨɨn ri cuví ndo chihin ra Cristo, Nyoo chahá ra tunyee iñi ra chi ndo tacuhva cuvi cahán ndo tuhun ra. Ta chahá ra cha chiñi tuñi vaha chi ndo. 6Ta tandɨhɨ cha catyi̱ chi ndo, tuhun ra Cristo, cuahán chino cava ñayɨvɨ̱ ndo vityin. 7Yucuan chaha ñahri cha cumañí chi ndo. Chahá Nyoo tandɨhɨ cha vaha chi ndo cha nɨ ri ca cha nyatú ndo quɨvɨ quichi Sutu Mañi yo Jesucristo. 8Nyoo cusaha cuenda ra chi ndo nyacua nya naa ñayɨvɨ̱ tacuhva yori cuví catyi ñáá cha catyi chi ndo quɨvɨ quichi Sutu Mañi yo Jesucristo. 9Nyoo tyicuan ri sacuví ra tari cuhva catyi ra. Ta maa ra cuví ra nacana̱ chi ndo tyi cu ɨɨn ri ndo chihin Sehe ra, ra Jesucristo, Sutu Mañi yo. 10Yañi, chiquén chi ndo chihin sɨvɨ Sutu Mañi yo Jesucristo, na ɨɨn ri cuvi ndo ta ma cusɨɨn ndo. Ta ɨɨn ri cuhva ca̱ca xiñi ndo. Ta ɨɨn ri tuhun quɨ̱hɨ iñi ndo. 11Catyí chi ndo tyehe caa, yañi, tyi catyi̱ ñáyɨvɨ chi ra Cloé chii, vatyi iyó tɨsɨhɨ nu nyicú ndo. 12Vatyi nyoho sɨɨn sɨɨn cuhva cahán ndo. Noo ndo catyí ndo: “Yuhu, cuenda ra Pablo yɨhí.” Inga ndo catyí ndo: “Yuhu, cuenda ra Apolos yɨhí.” Inga ndo catyí ndo: “Yuhu, cuenda ra Pedro yɨhí.” Inga ndo catyí ndo: “Yuhu cuenda ra Cristo yɨhí.” 13¿Atu tahvi̱ sava ra Cristo? ¿Atu chihi̱ yuhu ra Pablo nu cruzi cha catyi ndo? ¿Atu condutya̱ ndo chihin sɨvɨ yuhu? Ñima. 14Tyahvi nyoo chi Nyoo vatyi yuhu ña sacondutye̱ chi ni noo nyoho. Soco noo ri sacondutye̱ chi ra Crispo ri chihin ra Gayo ri. 15Tyicuan caa ta ni noo ndo ta ma cuvi catyi ndo vatyi condutya̱ ndo chihin sɨvi. 16Aan, ta suri sacondutya̱ tiqui chi ñáyɨvɨ chi ra Estéfanas. Soco ña nɨcohón iñi cha sacondutye chi inga ndo. 17Vatyi ra Cristo ña tachi̱ ra chii tyi sacondutye. Soco tachi̱ ra tyiño chii vatyi cahin tuhun ra yoso caa sacacú ra chi yo. Soco ña cahín chihin cha chiñi tuñi ñayɨvɨ̱ ihya, coto catyi ñáyɨvɨ chii tyi ñahri yahvi nyaá cha chihi̱ ra Cristo cuenda cuatyi yo. 18Tuhun cha chihi̱ ra Cristo nu cruzi cha catyi cuatyi yo, ñima ri tuhun cuví cuan cha cuenda chi ñáyɨvɨ cha cunaa nu cuví anyaya. Soco cha cuenda chi maa yo cha cuví yo ñáyɨvɨ cacú añima, tunyee iñi cha chahá Nyoo chi yo cuvi cuan. 19Vatyi tyicuan caa tucu catyí maa tuhun Nyoo: Cusanai cha chiñi tuñi ra cuñí maa tyi chitó xaan. Ta cha chitó xaan ra chiñi tuñi cutave ɨɨn chiyo xiin, catyí Nyoo. 20Ñahri tuhun cha chitó xaan ra chiñi tuñi, ta ra sacuaha, ta ra chitó xaan nacahan ñáá ndɨhɨ tuhun iyó sɨquɨ ñuhu ñayɨvɨ̱ ihya. Vatyi cha chiñi tuñi cha iyó sɨquɨ ñuhu ñayɨvɨ̱ ihya, cha ñima ri tuhun nasaha̱ Nyoo chi cuan. 21Nyoo chihin cha chiñi tuñi ra tyaá ra cuhva vatyi ma cuvi cohon nuu ñáyɨvɨ chi ra chihin cha chiñi tuñi cha iyó sɨquɨ ñuhu ñayɨvɨ̱ ihya, soco tyaá ra cuhva vatyi sacacú ra chi ñu chinó iñi tuhun cha cahan noo ñáyɨvɨ nuu ñu. Vasɨ ñima ri tuhun cuví tuhun cuan cha cuenda ñu cha ña ñohó nuu chi Nyoo. 22Vatyi ñáyɨvɨ Israel cuñí ñu nyehe ñu milagru. Ta ñu Grecia maa maa ri maa cha chiñi tuñi ñayɨvɨ̱ ihya nanducú ñu. 23Soco yoó sacotó yo tuhun ra Cristo, ra chihi̱ nu cruzi. Ta ñáyɨvɨ Israel cahán nuu ñu chiñí ñu tuhun ihya. Ta ñu cha ñima ñu Israel cuví, cuñí maa ñu tyi tuhun cha ñima ri tuhun cuví ihya. 24Soco cha cuenda chi ñu nacana̱ Nyoo, an cuví ri ñu ñu Israel, o ñu Grecia, ra Cristo cuví tunyee iñi ta cha chiñi tuñi Nyoo. 25Vatyi cuñí maa ñáyɨvɨ vatyi noo cha ñima ri tuhun cuví cha sacuvi̱ Nyoo. Soco chiñi tuñi xaan ca Nyoo ta ñima ca ñáyɨvɨ iyó sɨquɨ ñuhu ñayɨvɨ̱ ihya. Ta cuñí maa ñayɨvɨ tyi ña ñihí fuerza Nyoo. Soco ican cuan cuví fuerza cha ñihi ca cha nuu fuerza tandɨhɨ ñáyɨvɨ. 26Yañi, cuñí chi coto ndo vatyi Nyoo nacana̱ ra chi ndo vasɨ maa ri ñáyɨvɨ soho cuví ndo, ta mañi ndo cuví ndo ñáyɨvɨ tyayɨɨ o ñáyɨvɨ chitó xaan cha chiñi tuñi ñayɨvɨ̱ ihya. 27Soco Nyoo nacachi̱ vaha ra chi ñáyɨvɨ soho. Vatyi cuhvá ñu tɨcahan nuu chi ñu cuñí maa tyi chiñi tuñi xaan. Ta nacachi̱ vaha ra chi ñáyɨvɨ ñahri fuerza vatyi cuhva ñu tɨcahan nuu chi ñu cuñí maa tyi iyó xaan fuerza. 28Nyoo nacachi̱ vaha ra chi ñáyɨvɨ ndahvi cha cuñí maa ñáyɨvɨ tyi ña chiñuhú ñu. Nacachi̱ ra chi ñáyɨvɨ cha ña cuñí nyehe ñáyɨvɨ chii, vatyi sanocuee ra chi ra cuví tyiño nahnu. 29Tyicuan caa sacuvi̱ Nyoo tacuhva tyi yori sacahnú chii nuu ra. 30Soco maa maa Nyoo sacu ɨɨ̱n ri ra chi yo chihin ra Cristo Jesús. Ta sacuvi̱ ra tyi ra Cristo cuhva ra cha chiñi tuñi chi yo, ta sacuvaha̱ ra chi yo ta sandundɨɨ̱ ra chi yo nuu Nyoo vatyi tyiyahvi̱ ra chihin nɨñɨ ra cha catyi cuatyi yo, tacuhva cuvi cacu yo. 31Yucuan chaha sacuví yo tari cuhva catyí nu tutu Nyoo tyehe caa: “Tatu yóó cha cuñí cuyaa, vaha na cuyaa maa soco chihin Nyoo.”
Copyright
Learn More


text:
Anqu distritu (Ayakuchu)
Anqu distritu (kastilla simipi: Distrito de Anco) nisqaqa Piruw mama llaqtapi, Ayakuchu suyupi, Lamar pruwinsyapi, huk distritum. Uma llaqtanqa Chiquintirca llaqtam.
Allpa saywachi[llamk'apuy | pukyuta llamk'apuy]
- Urqukuna:
- Quchakuna: Pichiwillka qucha
- Mayukuna: Alpharpampa mayu - Apurimaq mayu - Chunchuypampa mayu (icha Chunchupampa mayu ?) - Pampas mayu - Turupampa mayu - Warkamayu
Simikuna[llamk'apuy | pukyuta llamk'apuy]
Distritupiqa aswanta qhichwa simitam rimanku.
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]


text:
1Jesus yachachikushkanwasha suk runakuna laduncharkansapa. Paykunaka Jesusta willarkansapa kamachikuk Pilato Galileamanta runakunata wañuchichishkanta. Chay runakuna Tata Diosta kuyashpankuna animalkunata wañuchiykarkansapa. Animalkunata wañuchiykaptinkuna Pilatoka chay runakunata wañuchichirkansapa. Chaypina paykunapa yawarninkuna chay animalkunapa yawarninkunawan chakrunakurkan. 2Chayta willaptinkuna Jesuska willarkansapa: —Ichará kankunaka yuyaykankichi chay Galileamanta wañuchidu runakuna tukuy runamasinkunamanta ashwan uchasapa kashkankunata. Ichará yuyaykankichi chayrayku paykunata Pilato wañuchichishkankunata. 3Mash allita uyariwaychi. Chay wañuchidu runakunaka manami ashwan uchasapachu karkansapa. Kankunapish mana uchaykichimanta wanashpaykichika paykunashina wañunaykichi tiyan. 4Chay Siloe torre urmashpa chunka pusak runakunata nitishpa wañuchirkansapa. Ichará kankunaka yuyankichi chay wañudu runakuna Jerusalenpi kawsakmasinkunamanta ashwan uchasapakuna kashkankunata. 5Mash allita uyariwaychi. Chay wañuk runakunaka manami ashwan uchasapachu karkansapa. Kankunapish mana uchaykichimanta wanashpaykichika paykunashina wañunkichi. 6Chaymanta Jesus suk ejempluta rimashpa yachachikurkan: —Suk runapa uva chakranpi suk igo kaspi tiyarkan. Chay runa rirkan chay kaspita chapak yachanayashpa wayuyuknachu manachu nishpa. Kawak rishpa mana nima wayuyuktachu tarirkan. 7Chaypina chakranta kuydak runata willarkan: “Ñami kimsa watatana shamuni kay igo kaspita chapak wayunkunata munashpayni. Kunankaman mana nima wayuyuktachu tarimuni. Kunanka waktakuy ama kay allpapi yankamanta kananpa.” 8Chashna waktakunanpa willaptin chakran kuydak runaka patronnintaka willarkan: “Amara waktakuyparachu. Aku suk watatara shuyaypa ichará wayuchakunka. Allpanta aspishpa ñupuyachisha. Chaymanta animalkunapa ismankunata churasha. 9Ichará chaywan wayuchakunka. Mana ni chaywan wayuchakuptinka willawanki waktakunaynipa.” 10Samana diya kaykaptin Jesuska yachachikuykarkan tantanakunankuna wasipi. 11Chaypi tiyarkan suk unkudu warmi. Payka chunka pusak watatana kumurayadu kawsarkan supay unkuchiptin. Mana nima kuskayayta atiparkanchu. 12Jesuska payta llakichishpa willarkan: —Wambrayni, ¡kuskayamuyna! ¡Ñami sanuna kanki! 13Chaypina Jesus paypi makinta churashkan oras chay warmika kuskayarkan. Chashna alliyashpana sukaman kushikushpa Tata Diosta alabarkan. 14Alliyachishkanta kawashpana chay tantanakunankuna wasipi kamachikuk runa sukaman piñakurkan. Payka piñakurkan Jesus samana diyapi chay warmita alliyachishkanrayku. Chay kamachikuk runaka chay aypa runakunata piñayashpa willarkansapa: —¡Sokta diyatami allima trabajananchipaka! Unkudu kashpaykichika shamuychi chay sokta trabajana diya kay runa alliyachishunaykichipa. ¡Ama shamuychichu samana diyapi kay runa alliyachishunaykichipa! 15Chashna chay kamachikuk runa piñakuptinna Jesuska willarkan: —Kankuna llullakushpa rimankichi alli rurak runakuna kanaykichita. ¿Manachu samana diya kaykaptinpish vakaykichita burruykichita paskankichi yakukuk pushanaykichipa? 16¿Manachu Tata Dios burruykichimanta vakaykichimanta kay warmita ashwanta llakichin? Payka ñawpa awilunchi Abrahampa mirakninmi. ¿Imapatí kay samana diya mana alliyachiyman? Chunka pusak watatanami supayka kay warmitaka watashpa kumurayachishpa unkuchishka. 17Chashna Jesus rimaptinna chiknik runakunaka sukaman pinkachinakurkansapa. Chaymanta Jesusta kuyak runakunaka sukaman kushikurkansapa kawashpankuna chay almiranakunata ruraptin. 18Chaymanta Jesuska kashkan yachachirkansapa: —Suk ejempluta parlachiykichi entiendinaykichipa imashnami Tata Diospa mandunpi kawsankichi nishpa. 19Kankuna Tata Diospa mandunpi kawsashpaykichika takshasillu mostasa murillukunashina kankichi. Suk runa chay murilluta chakranpi tarpun. Chaypi chay murillu wiñashpa ramachakun. Ramachakuptin aypa pishkillukuna chaypi wasichakunsapa. 20Chaypina Jesuska willarkansapa: —Kashkan suk ejempluta yachachiykichi entiendinaykichipa imashnami Tata Diospa mandunpi kawsankichi nishpa. 21Suk warmi panta rurashpa aypa machkawan suk tipi levadurata churashpa chakrun. Levadurata churaptin tukuy chapuduta allita pukuchin. Kankuna Tata Diospa mandunpi kawsashpaykichi chay alli levadurashina kankichi. 22Chaymanta yachachikushkanwasha Jesuska Jerusalenman rirkan. Chayman riykashpa llaktan llaktanpi yachachikuypi rirkan. 23Chaypina suk runa tapurkan: —Maestru ¿manachu Tata Dioska aypa runakunata kastigunmanta salvashpa sielupi yaykuchinkasapa? 24Chashna tapuptin Jesuska willarkan: —Tata Diospa kawsananpi yaykunayashpaykichika suk llañu punkutashina yaykunaykichi tiyan. Modosta ruraychi chaypi yaykunaykichipa. Allita willaykichi. Aypa runakuna chay punkuta yaykunayashpankunapish manami tukuychu atipansapa yaykuyta. 25Ñuka wasi doyñunshina kashpayni punkuta wichkaptini kankuna washamanta kayawashpa willawankichi: “¡Señor, punkuta kichariy yaykunaynikunapa!” Chashna willawaptikichi ukumanta willashkaykichi: “Manami riksiykichichu maymantami kankichi.” 26Chaypina willawankichi: “Kanwan tantalla mikushkanisapa upyashkanisapa. Llaktaynikunapi chayashpayki yachachiwarkankisapa.” 27Chashna willawaptikichi kashkan willashkaykichi: “¡Manami riksiykichichu! Kankunaka sukaman mana alli rurak runakuna kankichi. ¡Chayrayku ñukamanta ashuychi!” 28Chashna willaptini kankunaka sukaman llakishpa kiruykichita mukushpa wakanaykichi tiyan. Chaypina Tata Diospa kawsananpi ñawpa awilunchi Abrahamta Isakta Jakobota kawankichi. Chaymanta tukuy ñawpa yachachikuk runakunata kawankichi. Tukuy paykunata kawashpaykichi sukaman llakishpa wakakunkichi. 29Inti llukshimunanmanta inti yaykunanmanta anakmanta uraymanta aypa runakuna Tata Diospa kawsananpi yaykunkasapa. Tukuy paykuna tiyarishpa mesapi mikunkasapa. 30Suk kankuna yuyankichi primeru Tata Diospa mandunpi yaykuyta. Chashna yuyaptikichipish Tata Dioska washata yaykuchishunkichi. Chaymanta chay mana yaykuyta yuyanakuk runakunata Tata Dioska primeru yaykuchinka. 31Jesus Jerusalenman riykaptin fariseo runakuna ladunchashpa willarkansapa: —Chay kamachikuk Herodesmi wañuchichishunayanki. Chayrayku kayllamanta kutiy. 32Chayta willaptinkunana Jesuska willarkansapa: —Herodeska suk manchana laya animalshina manchachiwanayan. Rillaychi willak: Ñuka Tatayni Dios willawashkanta tukuchanaynikaman ruranayni tiyan. Willaychi runakunamanta supaykunata llukshichiykanaynita unkudukunata alliyachiykanaynita. 33Kunan kaya kayawashan Tata Diospa munananllata rurashpa katisha. Tukuy chayta rurashpa Jerusalen llaktapi wañunayni tiyan. Jerusalenpi awilunchikuna ñawpa alli yachachikuk runakunata wañuchirkansapa. Chayrayku chay llaktallapi kankunapish ñukata wañuchiwanaykichi tiyan. 34Llakichiykichi, Jerusalenpi kawsak runakuna. Kankunaka tukuy alli yachachikuk runakunata wañuchinkichi. Chaymanta Tata Dios kachamushkan yachachikuk runakunatapish ruminchashpa wañuchinkichi. Ñuka aypa kuti kankunata amachanayashkaykichi iden suk wallpa wawankunata tantanachishpa rikran sikipi amachakshina. Sukaman kankunata amachanayaptinipish mana nima munankichichu. 35Mash uyariwaychi. Mana munawashkaykichirayku llaktaykichi chunlla likidu kiparinka. Chaymanta willaykichi: Suknin diya kankunaka willawanaykichi tiyan: “Kanka sukaman allimami kanki Tata Diosmanta shamudu runa kashpayki.” Chashna willawanaykichi diyakaman mananami kawawankichinachu.
Copyright
Learn More


text:
1Quirinaga Dios cungaraushcata sirtu japingaraunchi nisha yuyarisha chapana man. Chara mana ricushallata shungumanda yuyarisha sirtu acta yachanchi. 2Ñáucanchi callari huañuc apayayaguna paiguna quirishcamandami Diosca yapa ali manguichi nishca anaura. 3Ñáucanchi quirishcamandallami yachanchi Dios pai rimashcallahuan tucui cai pachatas jahuapachatahuas rara. Chasnallata tucui ricuushcaguna shimillahuanmi Yaya Dios sirtu rac acta yachasha quirinchi. 4Adanba churi Abelga Diosta quirishcamandami ricuchisha paihua huauqui Cainmanda mas alita rashca. Chiraicumi Dios paita ñucahuan ali nishca mangui nisha pai ricuchishcata japira. Chimandami Abel huañushca agllaita pai quirisha rashcaga cunangama Diosta sinzhita quirinata ñucanchima yachachin. 5Chimandahuasha Enocpas Diosta quirishcamandami mana huañugllaita jahuapachama causacta apaitucura. Dios paita apacpi runaguna mascashahuas mana tupanaurachu. Paimanda Diospa shimibimi quillcashca casna tiyan, Enocchara mana apaitucushca agllaita Diosta cushiyachic ara. 6Maican runahuas Diosta mana quirishaga paita cushiyachinata mana ushanzhu. Canguna Diosma caillayangahua punda quirina manguichi pai causaunmi nisha. Chasnallata paita mascashaga pai ñucanchita alita yanapangaraun nisha quirina manchi. 7Noega Diosta quirishcamandami yacu jundasha allpata tapangaraun nisha Dios rimashcata quirirami. Chasna tucucta mana ima uraspas ricuc ashallata Diosta manzhashcamanda pai rimashcata pactachisha jatun barcota rara paihua aillugunata quishpichingahua. Pai Diosta chasna quiricpi alita rac mangui nishca tucura. Pai pactachishcamanda chi mana uyac runagunata taripashca tucusha huañunaurami. 8Abrahanga quirishcamandami Dios rimashcata pactachira. Dios paita camba allpamanda llucshisha ñuca canda cungaraushca allpama ri nira. Chasna nicpi paihua quiquin allpata saquisha, maima pactanatas mana yachashallata rira. 9Diosta alita quirisha shuc llactamanda pasiauc runacuinta Dios cushami nishca allpaibi causaura. Chi allpallaita Abrahancuinta paihua churi Isaacpas, Isaacpa churi Jacobohuas carpa huasillai causaushcauna. Paigunata Yaya Dios cai allpata cushcanguichimi nishca manaura. 10Chasna carpa huasibi causashahuas Abrahan jahuapachai tiyac mana urmaibac llactai causagrina ashami cushihuan chapaushca. Dios chi mana ali llactata shayachishcata yachashami Abrahan chapaurami chibi Dioshuan causangahua. 11Chasnallata Diosta quirishcamandami Abrahanba huarmi Saraga apa ashallatami shuc churi huahuata tupara Dios pactachic acta quirishcamanda. 12Chasna ashami Abrahanga yapa rucu ashallata ashcata mirashca. Pai shuglla agllaita paimanda miraigunaga yapa ashcata mirashcauna estrellascuinta, tiyucuinta, mana yupaibac. 13Tucui chi runagunaga Dios cungaraushcata mana japisha huañunaura. Paiguna quiquin ñahuihuan mana ricushallata Dios rimashcataga pactachingami nisha quirishcauna. Carumandalla ricuushcashina, Diosta quirishcamandami cai pachaiga pasiac runacuintalla manchi nisha yuyarishcauna. 14Chasna yuyarishalla quiriccunaga paiguna quiquin allpata mascaushina causanaunmi. 15Paiguna saquishca allpama bulltianata mana yuyarishcaunachu. Chi llactamallata bulltianata yuyarishca ashaga bulltianaunma mara. 16Astahuanbas mas ali llactataga munanaurami, chi llactaga jahuapachaibi man. Chiraicumi Diosca mana pingarirachu paigunahua Dios mani nishca tucungahua. Paiga shuc gustu llactata alichishcata charinmi paigunaraicu. 17Abrahan ali quiric acta yachangahua Yaya Diosca camanata munara. Shuc aichata huanchisha ñucama ricuchishcacuinta camba shuglla churita huanchisha ricuchihuai nira. Chasna Dios rimacpi Abrahanga pai quirishcamandami paihua shuglla churita mana mitsasha huanchingahua apara. Cai camba churi Isaacmanda ashcata miraringaraungui nishcata Abrahan yachashallata, Dios chasna mandacpi pactachina tucura. 19Abrahanga pai quirishcamanda ñuca churita huanchicpihuas Yaya Dios cuti causachingami nisha yuyarisha pai mandashcata rara. Pai huanchingaraushcai Dios jarcacpi Abrahanga Isaac huañusha cuti causarishcatashina yuyarisha apara. 20Chasnallata Isaacga|r Diosta alita quiric ashcamandami paihua churigunama Jacoboma Esaúmas Yaya Dios paigunama alita rangarauchun nisha rimara. 21Chasnallata Jacoboga Diosta quirishcamandami pai huañungaraushca uras Josehua ishcai (2) churigunata bindisiara Dios cangunata huasha alita rangami nisha. Yapa rucu asha paihua barahuan urquitarisha Yaya Diosta alabarami. 22Chasnallata Josega Diosta quirishcamandami ña huañungaraushcai Dios huasha cangunata cai Egiptomanda llucshichingami nisha chi israel runagunata rimara. Chasnallata canguna riusha ñuca tullugunata apanguichi Yaya Dios cangunama cungaraushca allpaibi pambangahua nira. 23Moisespa yayagunaga Diosta quirishcamandami pai pagarishcai quimsa (3) quillata paita pacashcauna gustu huahua acpi. Chibi ac jatun mandac amu tucui israel cari huahuagunata huanchina man nisha mandashca agllaita mana manzhashachu Moisesta pacashcauna. 24Chasnallata Moisesca Diosta quirishcamandami pai rucu tucushcai chi Egipto llactaibi tiyac jatun amuhua ushushihua churi mangui nitucunata mana munarachu. 25Pai chi Egipto llactai shuc ratulla cushiyachic munaigunata saquishami Diospa runagunahuan pariu turmintarinata munara. 26Dios paihua runagunama mas yali alita cungaraushcata yachashami chi Egipto llactaibi tucui balic charinagunata saquisha rira, Cristota turmintachishcashina paihuas turmintarisha nisha nira. 27Moises Diosta quirishcamandami chi jatun amu piñarishcata mana manzhasha Egipto llactamanda llucshisha rira. Diosta mana ricuc ashallata alita yuyarisha paita ricucshina ahuantasha causashca. 28Egiptomanda llucshiushca uras Diosta quirishcamandami punda Pascua nishca jistata rachira. Chasna rachisha tucui israelgunata mandara paiguna pungüibi oveja rahuaihuan pintanauchun nisha. Chasna racpiga Dios rimashcashina paihua angel chi rahuaita ricusha pasasha ringami, israel huasigunaibi tiyac punda churigunata mana huanchichun nishca. 29Israel runagunahuas Diosta quirishcamandami Puca Lamar yacu chaquiricpi allpatacuinta purisha chimbashcauna. Egipto runagunaga apanacusha chillatata chimbashun nisha riushcai yacu taparicpi illacta huañushcauna. 30Chi israel runagunaga Diosta quirishcamandami canzhis (7) punzhata Jerico llactata liyúliyú muyurishcaunami. Chasna muyurishcai chi llacta quinzhaguna illacta urmashcauna. 31Chi llactai Rahab nishca aricha huarmiga Diosta quirishcamandami quishpishca tucushca. Israel sundaluguna chi llactata pacalla ricungahua shamunaupi paihua huasima ali yuyaihuan yaicuchishcaraicumi mana huañurachu chi llactai Yaya Diosta mana cadsuc runagunahuan pariu. 32Diosta quiric runaguna yapa ashca tiyashcamanda imasata tucuimandaga cuintashun: Gedeon, Barac, Sanson, Jefté, David, Samuel, Dios rimashcata pasachiccunahuas sinzhi quiriccuna ashcaunami. Chi tucuita cuintangahua lugarta mana charinichu. 33Paigunahuas quirishcamandami Diospa ushaita ricuchishcauna ashca tunugunata rasha. Maicangunaga llactagunata binsishcaunami, maicangunaga llactagunata ali yuyaihuanmi mandashcauna. Maicangunaga Dios cungaraushcagunata japishcaunami. Shuccunaga pumaguna shimita tapanaura. 34Maicangunaga Diosta quirishcamandami ashca sindiu ninatahuas huanchinaura, maicangunaga saulihuan huanchitucunamanda quishpinaura. Maicangunaga jursa illac ashahuas sinzhi tucusha paigunata piñaccunata binsisha callpachinaura. 35Chasnallata maican huarmigunaga paiguna ailluguna huañushallata cuti causaricta ricusha cushiyanaura. Shuccunaga Diosta quiric ashallata llaquitucushami huañushcauna. Paiguna huasha yali ali causaitami japingaraushcata yachashami huañuimanda quishpinata mana munanaurachu. 36Maican quiriccunaga asishca libachishca tucunaura. Shuccunaga cadenahuan huatasha carcelbi tapashca tucunaura. 37Shuccunaga rumihuan tucsitucusha huañushcauna. Chasnallata shuccunaga siruchuhuan chaupi huicsai pititucusha huañushcauna, maicangunaga chác chác picaitucusha huañushcauna. Maicangunaga llaquitas raitucunaura. Chasna ashami maitas purishahuas raicaihuan chasnallata aicha caragunata churarisha puric anaura. 38Chaquishca pambais urcugunaibis ima juctugunaibihuas huaicugunais miticusha jichushcashina turmintarisha maibis purishcauna. Chi mana quirisha turmintachic runagunamanda chi quiric runagunaga mas balic manaura. 39Chigunaga quirishcamandami Yaya Dios paigunata yapa ali manguichi nishca tucushcauna. Chasnagllaita paigunama Dios cuitucungaraushcata mana japishallatachu huañushcauna. 40Dios ñucanchita yuyarishcamandami paiguna chara mana japishcaunachu Yaya Dios mas yali balicta cushami nishami nira paigunaga ñucanchihuan pariu sumagyachingahua.
Copyright
Learn More


text:
1Kay hinatan Señor Diosqa Jeremiasta nirqan: 2–Israelpa Diosnin ñoqa Señormi nini: Huk qelqa k'uyuman llapan qanwan rimasqaykunata qelqay. 3Chayamushanmi Israel llaqtayta Judá llaqtaytawan wakmanta kutichimpunay p'unchay ñawpa taytankuman qosqay hallp'aman chaypi kawsakapunankupaq, nispa. Ñoqa Señor Diosmi chayta nini. 4Kaykunan Israelpaq Judapaqwan Señor Diospa nisqan: 5Señor Diosmi nin: Llaksakuymanta qapariytan uyarini, sinchi manchakuymi, manataq thak-kay kanchu. 6Tapurikuychis, tapupakuychis, ¿qhariqa wawata wachakunmanchu? Chayri, ¿imanaqtintaq teqninku hap'intintakama sapanka qharita rikushani, wachakuy nanaywanpas q'ewikushanman hinata? ¿Imanaqtintaq llapankuri aya uya kashanku? 7¡Ay! ¡Qayllaykamushanñan llaksakuy p'unchay! ¡Chay p'unchay hinaqa manan hayk'aqpas kanchu! Jacobpa llaqtanpaqmi hatun llaki p'unchay kanqa, ñoqataqmi ichaqa chay p'unchaymanta paykunata qespichisaq, nispa. 8Ñoqa Tukuy-atiyniyoq Señor Diosmi nini: Chay p'unchaymi llaqtayta qespichisaq, kamachi kay yugotapas p'akispa, watasqakunatapas p'itispa, manaña huktawan wak llaqtakunaq kamachin kananpaq. 9Ahinapin ñoqa Diosninku Señor Diosllataña serviwanqaku, rey Davidtapas servinqaku, chay reytan ñoqa paykunapaq rikhurichisaq, nispa. 10Chay hinaqa, ñoqa Señor Diosmi nini: Kamachiy Jacob, ama manchakuychu, Israel llaqtalláy, ama musphaychu. Qantaqa karu llaqtamantan qespichisqayki, wawaykikunatapas apasqa kasqan llaqtamantaqa horqompusaqmi. Jacobqa kutimuspa llakhillan kanqa, mana piqpa muchuchisqan allillanmi kanqa. 11Qanwanmi kashani qespichinaypaq. Maykunamanchus qanta ch'eqechisqay suyukunatan llapanta thunisaq, qantataqmi ichaqa manaña thunisqaykichu. Chaywanpas huchaykimantaqa muchuchisqaykipunin, ahinapi wananaykipaq, nispa. Ñoqa Señor Diosmi chayta nini. 12Señor Diosmi nin: K'iriykiqa mana hampiy atiyñan, lliq k'iriykiqa mana thaniy atiyñan. 13Qanqa mana piniyoq hinan kanki, k'iriykitaqa manan pipas hampinmanñachu, manataqmi qhaliyanaykipaq hampi kanñachu. 14Munaqniykikunan qonqarqapusunki, manañan qantaqa yuyarillankupaschu. Ñoqan awqayki hina k'irirqayki, mana khuyapayaspan muchuchirqayki millay mana chanin huchaykimanta, mana yupay atiy huchaykikunamanta. 15¿Imanaqtintaq k'iriykimanta qaparkachanki? Mana hampiy atiymi nanayniykiqa. Millay mana chanin huchaykimantan, mana yupay atiy huchaykikunamantawanmi chay hinata ruwarqayki. 16Ichaqa lliw qan oqoqmi oqosqa kanqa, lliw awqaykitaqmi apasqallataq kanqa, llat'anaqniykikunapas llat'anasqallataqmi kanqa, suwaqniykikunapas suwasqallataqmi kanqa. 17Paykunaqa qanmantan rimaqku: Sionqa qonqasqa alman, Sionqa mana piniyoqmi, nispanku. Ñoqataq ichaqa k'iriykita hampisqayki, k'iriykiqa llullu aychan kapunqa, nispa. Ñoqa Señor Diosmi chayta nini. 18Señor Diosmi nin: Jacobpa ayllunkunatan kutichimusaq, sapanka ayllutan khuyapayasaq, Jerusalentan kikin raqay-raqay patapi sayarichinqaku, kamachikuqpa wasintapas maychus kananpin sayarichinqaku. 19Chaykunapin uyarikunqa gracias qoy takikuna, uyarikullanqataq kusikuymanta asikuykuna. Ñoqan askhayachisaq, manataqmi pisiyanqakuchu, ñoqan altoman hoqarichisaq, manataqmi pisichasqachu kanqaku. 20Jacobpa wawankunaqa ñawpaq hinan kapunqaku, llaqtanpas ñawpaqeypi allintan sayanqa, ñak'arichiqnintapas ñoqan ñak'arichisaq. 21Umallinkupas paykunamantan paqarinqa, kamachikuqninkupas kikin llaqtankumantan kanqa. Paywanmi qayllaykachikusaq, hinan qayllaykamuwanqa. Mana chayqa, ¿pi runataq atinman qayllaykamuwayta? 22Paykunan llaqtay kanqa, ñoqataq Diosninku kasaq. Ñoqa Señor Diosmi chayta nini. 23¡Qhawariychis Señor Diospa manchay kunununuyninta! Señor Diospa k'arak phiñakuyninmi tutuka hatun wayra hina phawanqa, millay runakunaq patanpin t'oqyanqa. 24Señor Diospa phiñakuyninqa manapunin thaninqachu paypa yuyaykusqanman hina hunt'akunankama. Qhepa p'unchaymanmi chaykunata entiendenkichis, nispa.
Copyright
Learn More


text:
1Mayqenniykichispas huk iñiqmasinwan ima hawallapas churanakuspaqa, ¿imanaqtintaq Diospi mana iñiq juezkunaman quejakuq phawarinkichis? ¿Manachu Diospi ch'uya iñiq runakunaman willakunaykichis? 2Icha, ¿manachu yachankichis Diospi iñiqkunaqa kay pachata juzgananta? Qankunataq kay pachata juzgankichis chayqa, ¿manachu atinkichis chay huch'uy kaqkuna juzgayta? 3¿Manachu yachankichis angelkunatawanpas juzgananchista? ¿Chaychu mana atisunman kay pachapi kaqkuna juzgayta? 4Kay pacha kaqkunamanta churanakushaspaykichisqa, ¿imanaqtintaq Diospi mana iñiq juezkunamanqa rinkichis? 5Chaytaqa nini qankunaq p'enqakunaykichispaqmi. ¿Manachu qankuna ukhupi hukllapas yuyayniyoq kan, iñiqpura ch'aqwayniykichista juzgay atiq? 6Qankunataq ichaqa iñiqmasintin ch'aqwaspa mana iñiq juezkunamanraqtaq quejakunkichis 7Chay hinaqa, qankunapura quejanakusqaykichisqa sinchi p'enqaymi. Aswan allinmi mana chanin-kayta muchukuyqa, aswan allinmi qechupakuqkunaman qopuypas. 8Qankunataq ichaqa iñiq-masiykichistaraqtaq mana chaninta ruwankichis, paykunamantataq qechunkichispas. 9¿Manachu yachankichis mana chanin runakunaqa Diospa qhapaqsuyunman mana haykunankuta? Ama pantaychischu. Qhelli huchapi puriqkunapas, ídolo yupaychaqkunapas, wasanchaqkunapas, warmiman tukuqkunapas, qharipura t'inkikuqkunapas, 10suwakunapas, payllapaq kananta munaqkunapas, machaqkunapas, yanqa tunpaqkunapas, ch'achukunapas, Diospa qhapaqsuyunmanqa manan haykunqakuchu. 11Chay hinan qankunapas wakinniykichisqa karqankichis, chaywanpas ñan Señor Jesuspa sutinpi, Diosninchispa Espiritunpa atiyninpiwan huchamanta mayllisqaña, ch'uyanchasqaña, chaninchasqaña kankichis. 12Runaqa ninmi: Tukuy imatapas munaspaqa ruwallaymanmi, nispa. Arí, hinapunin chayqa, ichaqa manan llapanchu allinninchispaq kanman. Tukuy ima munasqaytapas ruwallaymanmi, ichaqa manan mayqenwanpas atipachikuymanchu. 13Runaqa ninmi: Wiksaqa mikhuypaqmi, mikhuypas wiksapaqtaqmi, nispa. Arí, hinapunin chayqa, ichaqa Diosmi iskayninta ismuchipunqa. Cuerpoqa manan qhelli huchapi purinapaqchu, aswanpas Señorta servinapaqmi, Señortaq cuerpota uywan. 14Señor Jesusta kawsarichimpuq Diosmi ñoqanchistapas atiyninwan kawsarichimpullawasuntaq. 15¿Manachu yachankichis cuerpoykichisqa Cristowan hukllachasqa kasqanta? Chay hinaqa, ¿Cristoq cuerponmanta t'aqaspaychu rabona warmiman hukllachasaq? ¡Manapunin imaynamantapas! 16Icha, ¿manachu yachankichis pipas rabona warmiwan puñuqqa iskayninku ch'ulla cuerpolla kasqankuta? Diospa Simin Qelqan nin: “Iskayninkun huk cuerpollaña kanqaku”, nispa. 17Pipas Señorwan hukllachakuqmi ichaqa, espiritupi paywan hukllachasqa kapun. 18Qhelli huchapi puriymanta ayqeychis. Ima huchatapas huk runa ruwan chayqa, manan cuerpon contrachu ruwan, qhelli huchapi puriqmi ichaqa kikin cuerpon contra huchallikun. 19Icha, ¿manachu yachankichis Diosmanta chaskisqaykichis cuerpoykichisqa Santo Espirituq wasin kasqanta? ¿Manachu yachankichis Santo Espiritupas qankunapi tiyasqanta? Qankunaqa manan cuerpoykichispa dueñonchu kankichis. 20Diosmi preciowan rantirqasunkichis. Chayrayku Diosta yupaychaychis cuerpoykichiswan.
Copyright
Learn More


text:
1Mana Israel runacunapis Jesucristupa wilacuyninta chasquicuyashgantami Judea provinciacho musyayargan apostolcuna y waquin waugui-panicunapis. 2Saymi Jerusalenman Pedro cutiycuptin waquin wauguicuna payta jamuräyargan: “Israel runa caycarga ¿imanirtä mana Israel runacunapa wayinman yaycushcanqui? Saynöpis ¿imanirtä paycunawan micushcanqui?” nir. 4Sayno niyaptinmi paycunata Pedro wilapargan: 5“Tayta Diosninsita Jope marcacho manacuycashgächömi ricargä jatuncaray jacu-nirag ciëlupita uraycämogta. 6Saycho shumag ricaycunäpämi caycänä lapanpis mana micunapä cag uywacuna. Saycunaga cargan chuscun chaquinpa pureg uywacuna, chucaru uywacuna, lashtaypa puregcuna y vuelagcunapis. 7Saychömi wiyargä ciëlupita: ‘Say uywacunata pishtarcur micuy’ nimagta. 8“Sayno nimaptinmi nergä: ‘Manami say uywacunataga noga micömansu, taytay. Manami imaypis micushcäsu mana micunäpä nishgayqui uywacunataga.’ 9“Saymi ciëlupita yapay nimargan: ‘Sayno nish captëpis micunayquipä nicaptënaga ama yupaytupämaysu: “Say uywacunataga manami micömansu” nishpayqui.’ 10Saynöga nimargan quimsa cutimi. Nircurnami say jacuta ciëlupa cutisicorgan. 11“Say hörami nogata ashimashpan posädaraycashgä wayiman chäyämorgan quimsa runacuna Cesarea marcapita. 12Saymi Santu Espíritu nimargan mana mansariypa paycunawan aywayänäpä. Sayno nimaptinmi aywayargä cay sogta wauguicunawan. Lapämi yaycuyargä mana Israel runapa wayinman. 13Saychömi wayiyog wilayämargan wayincho juc ángil yuriparcur cayno nishganta: ‘Cachacuy Jope marcaman Simonta pushamunanpä. Paypa jucag jutinmi caycan Pedro. 14Paymi tantyasishunquipä lapan castayquicunawan imanöpa salvacuyänayquipäpis.’ 15“Wayiyog sayno wilamaptinmi Jesucristupa wilacuyninta parlapar galaycorgä. Saycho parlapaycaptëmi nogansiman shamushgannöla paycunamanpis Santu Espíritu shamush. 16Saychömi noga yarparcorgä Jesucristo cayno nimashgansita: ‘Juan Bautistaga yaculawanmi bautizargan runacunata. Tayta Diosninsimi isanga Santu Espirituwan bautizayäshunquipä.’ 17Say nishgannölami Jesucristuman yäracushga Santu Espirituta Tayta Diosninsi nogansiman cachamush. Nogansiman cachamushganno paycunamanpis cachaycämuptenga ¿pitä cä noga Tayta Diosninsita sapata churapänäpä?” 18Sayno wilapaptinmi waugui-panicuna Pedruta manana jamuräyargannasu. Saypa trucanga cushicuyashpan niyargan: “¡Sayno captenga mana Israel runacunatapis Tayta Diosninsi salvaycanmi!” 19Estebanta wanurcasirnami Israel runacunapa autoridänincuna Jesucristuta chasquicogcunata waquinta prësu sarircur carcilman wichgayargan. Sayno carcilman wichgayaptinmi waquin Jerusalenpita gueshpicuyargan Feniciapa, Chipripa y Antioquiapapis. Say marcacunaman chaycurmi Israel runacunalata wilapäyargan Jesucristupa ali wilacuyninta. Mana Israel runacunataga manami pitapis wilapäyargansu. 20Chipripita y Cirenipita Antioquiaman aywag runacunami isanga tantyargan Jesucristupa wilacuynin mana Israel runacunapäpis cashganta. Saymi mana Israel runacunatapis wilapäyargan Jesucristuta chasquicur salvacuyänanpä. 21Sayno wilacuyänanpäga Tayta Diosninsimi yanapargan. Saynöpami jusalicuycunata cacharir Jesucristuta ascag chasquicuyargan. 22Sayta wiyashpanmi apostolcuna Jerusalenpita Bernabëta cachayargan Antioquiaman saycho cagcunata yachasinanpä. 23Bernabëga ali runami cargan. Saynöpis Tayta Diosninsiman yäracur Santu Espíritu munashgannömi imaypis cawag. Antioquiaman Bernabé chaycurmi ricargan runacuna Tayta Diosninsi munashganno ali cawaycäyashganta. Saymi cushicushpan paycunata shacyäsergan Tayta Diosninsiman yäracur imaypis cawayänanpä. Saycho Bernabé yachasiptinmi más asca runacuna Jesucristuta chasquicuyargan. 25Saypitami Tarso marcaman Bernabé aywargan Sauluta Antioquiaman pushananpä. 26Antioquiaman paywan cutiycurnami juc wata asca runacunata yachasiyashpan Bernabëwan Saulo saycho täyargan. Antioquía marcachörämi “Cristiäno” niyta runacuna galaycuyargan Jesucristuta chasquicogcunata. 27Say wisanmi Tayta Diosninsipa profëtancuna aywayargan Jerusalenpita Antioquiaman. 28Saychömi profëta Agabuta Santu Espíritu musyasergan: “Fiyupa muchuymi canga may-saychöpis” nir wilacunanpä. Sayno wilacuptinmi Jesucristuta chasquicogcuna wilanacuyargan imatapis cashganpita shuntarcur Judea provinciacho cag waugui-panicunapä apasiyänanpä. Say shuntayashgantami Bernabëwan Saulo apayargan Judea provinciaman. Saychönami mayor wauguicunata entregayargan paycunana muchuy wisan aypucuyänanpä. Agabo nishgannölami rasunpaypapis muchuy cargan. Say muchuyga cargan Romacho emperador Claudio mandashgan wisanmi.
Copyright
Learn More


text:
1¡Diosnilláy, qanmi Diosniy kanki! Pacha sut'iyamuytan maskhayki, qanmantan ch'akichikushani, tukuy sonqoywanmi qanta munaykushayki, imaynan ch'aki purunpas unuta munan, chay hinatan ñoqapas mayta munaykushayki. 2Ch'uya wasiykipin rikuyta munayki, atiyniykitapas lliphlli-kayniykitapas qhawanaypaq. 3Munakuyniykiqa kawsaymantapas aswan chaniyoqraqmi, chaymi yupaychasqayki, 4kawsanaykamaqa saminchasqaykin, mañakamunaypaqmi makiyta mast'arimusqayki. 5Sumaq mikhuna mikhuq hinan saksay-saksata saksaykusaq, simiytaq ancha kusisqapuni yupaychasunki. 6Puñuykuspaymi yuyariyki, tutakunapin yuyaymanayki, 7qanmi yanapaykuwaqniyqa kanki. Raphraykiq llanthuykusqanmi kusisqa takini, 8ñoqaqa hap'ipakamushaykin, paña makiykiqa hap'ishallawanpunin. 9Wañuchiwayta munaqkunataq ichaqa chinkapunqaku, Wañuy-pachaman urmaykunqaku, 10espadawan wañuchisqan kanqaku, chacal animalkunaq mikhusqanmi kanqaku. 11Ñoqa reymi ichaqa Dioswan kusikusaq, Diospa sutinpi juraqkunaqa yupaychaytan takinqaku, llullakunataq ichaqa upallachisqa kanqaku.
Copyright
Learn More


text:
József Antall
József Antall sutiyuq runaqa (* 8 ñiqin ayriway killapi 1932 watapi paqarisqa Budapest llaqtapi - 12 ñiqin qhapaq raymi killapi 1993 watapi Budapest llaqtayuq huk Unriya mama llaqtayuq wiñay kawsaymi wan pulitiku kawpaqpas karqan.
Tayta: ; Mama:
Warmi: Klára Fülepp.
Churinkuna: (2) György Antall wan Péter Antall.
Qillqasqankuna[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
Kastilla simi[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: József Antall.


text:
Wamali pruwinsya
Wamali pruwinsya (aymara simipi: Wamali jisk'a suyu; kastilla simipi: Provincia de Huamalíes) nisqaqa Piruw mama llaqtapi, Wanuku suyupi, huk pruwinsyam. Uma llaqtanqa Llata llaqtam.
Yuyarina
Allpa saywachi[llamk'apuy | pukyuta llamk'apuy]
Pulitika Rakiy[llamk'apuy | pukyuta llamk'apuy]
Chunka hukniyuq distritunmi kan.
Simikuna[llamk'apuy | pukyuta llamk'apuy]
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Pruwinsyapi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Piruru, mawk'a llaqta


text:
1Davidqa wasinpiñan tiyasharqan, chaymi payqa profeta Natanta nirqan: –Qhawariy, ñoqaqa cedro tablamanta ruwasqa wasipin tiyani, Señor Diospa rimanakuynin arcataq ichaqa karpallapi kashan, nispa. 2Natantaq kutichirqan: –Qanwanmi Diosqa kashan, ima munasqaykita ruway, nispa. 3Chay tutapachan Diosqa Natanta rimaykurqan: 4Phaway David kamachiyman, hinaspa nimuy: Qanqa manan tiyanaypaq wasita ruwapuwankimanchu. 5Egiptomanta Israel runakunata horqomusqaymanta kunankama manan hayk'aqpas wasipiqa tiyarqanichu, aswanpas karpallapin kayneqman haqayneqman purispa huk cheqasmanta huk cheqasman rirqani. 6Kay tukuy unayñan llapa Israel runakunawan purimushani, manataqmi mayqen Israel qollana umallikunatapas: ¿Imanaqtinmi cedro tablamanta wasita mana ruwapuwankichischu? nirqanichu. 7Chay hinaqa, David kamachiyta ninki, Tukuy-atiyniyoq Señor Diosmi nin: Campopi ovejata michispa purishaqtiykin, ñoqa pusamurqayki Israel llaqtayta umallinaykipaq. 8Maypiña puriqtiykipas qanwanmi karqani, llapan awqaykikunatapas ñawpaqeykipi muchuchirqani. Kay pachapi mentasqa runakunata hinan ruwasqayki. 9Israel llaqtaypaqtaq huk cheqasta wakichisaq, chaypin takyachisaq, hinan tiyanqaku mana piqpa muchuchisqan. Manataq awqankupas llakichinqañachu, 10imaynan Israel llaqtayman qollana umallikunata churasqay p'unchaymanta llakichirqanku hinataqa. Tukuy awqaykikunamantan qespichisqayki, prometeykitaqmi mirayniykimanta kamachikuqkuna kanantapas. 11Wañukapuqtiykipas ñawpa taytaykikunawanmi p'ampasqa kapunki, qanmanta paqarimuq churiykitataq kamachikuqta churasaq, hinaspa suyunta takyachisaq. 12Paymi wasita ruwapuwanqa, ñoqataq wiñaypaq atiyninta sayachisaq. 13Ñoqan taytan kasaq, paytaq churiy kanqa. Tukuy tiempon paytaqa munakusaq, manan Saulmanta hinachu t'aqakusaq. 14Ñoqan llaqtaypi umallita churasaq, paytaq ñoqapaq kamachishallanqapuni, kamachikuyninpas kashallanqapunin allin takyasqa nispa, nispayki. 15Hinan Natanqa llapan rikhuriypi rikusqantapas uyarisqantapas lliwta Davidman willarqan. 16Chaymi rey Davidqa karpaman haykurqan, Señor Diospa qayllanpi tiyaykuspataq nirqan: –Diosníy Señor Dios, kaykamañan yanapamuwanki, ichaqa ñoqapas aylluypas manan imapaschu kayku. 17Chaywanpas, Diosníy, chaykunamantaqa astawanñan ruwashanki, hamuq mitakunapaqpas prometellankitaq aylluyta saminchanaykipaq. Diosníy Señor Dios, allin mentasqa runapas kayman hinan qhawariwarqanki. 18¿Hatunchashawaqtiykiqa imatañataq niykiman? ¡Qanmi kay kamachiykita reqsiwanki! 19Señor Diosníy, qanmi munarqanki ñoqapaq kay hatun musphana ruwayta, ahinapin prometewarqanki kay hatuchachaq kaqkunata. 20Señor Diosníy, lliwta uyarisqayman hinaqa manan kanchu qan hina, manan kanchu huk Diosqa, sapallaykin kanki. 21¿Mayqen llaqtataq kay pachapi Israel llaqtayki hinaqa kanman? Qanmi Egipto suyumanta kacharichirqanki llaqtayki kananpaq. Manchay musphanatan paykunapaq ruwarqanki, ñawpaqenkumanta llaqtakunata wikch'urqanki, chaykunawantaq qanqa hatun mentasqa sutiyoq kapurqanki. 22Wiñay llaqtayki kananpaqmi Israelta akllakurqanki, Diosninkutaq kapurqankipas. 23Chay hinaqa, Señor Diosníy, ñoqamanpas aylluymanpas prometesqaykiqa hunt'akushallachunpuni. Nisqaykita hina ruway 24prometesqayki hunt'akushanallanpaq, ahinapin ancha mentasqa kanki. Hinan runakunaqa ninqaku: Tukuy-atiyniyoq Señor Diosmi Israelpa waqaychaqnin Diosqa, nispa. Ñoqaq aylluypas mana urmaqtaq ñawpaqeykipi sayanqa. 25Qanmi Diosníy, ñoqataqa niwarqanki aylluy mana urmaq sayananta, chaymi kay confianzawan mañakamuyki. 26Señor Diosníy, qanqa Diosmi kanki, qanmi prometewarqanki kay ancha allinta. 27Qanmi Señor Diosníy, aylluytaqa saminchayta munarqanki paykunata qhawashanallaykipaq. Qanmi aylluytaqa samincharqanki, wiñaypaq saminchasqataq kanqa, nispa.
Copyright
Learn More


text:
Chukis distritu
Chukis distritu (kastilla simipi: Distrito de Chuquis) nisqaqa Piruw mama llaqtapi huk distritum, Wanuku suyupi, Mayukillap Iskaynin pruwinsyapi. Uma llaqtanqa Chukis llaqtam. Chukis distritu tarikun Mayukillap Iskaynin pruwinsyap chawpinpi. Kuntiman kantun Pachas distrituwan, Yanas distrituwan, chinchay-antiman kantun Mariyas distrituwan, qullamantaq kantun Yaruwillka pruwinsyawan.
Yuyarina
Allpa saywachi[llamk'apuy | pukyuta llamk'apuy]
- Urqukuna: Llamashipina - Masas Punta - Piruruyuq Punta - Rahu Punta (+4.800 m) - Rupapampa - Tinkupampa Punta - Wamalla Punta - Yanaphaqcha - Yuraqyaku
- Quchakuna: Laguiacocha - Tikllaqucha
- Mayukuna: Marañun mayu (distritup kunti saywan) - Urqumayu (saywapi: Chukis distritu - Pachas distritu - Yanas distritu)
Simikuna[llamk'apuy | pukyuta llamk'apuy]
Distritupi aswanta qhichwa simitam rimanku.
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Distritupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t’inkikuna[llamk'apuy | pukyuta llamk'apuy]
- Saywitu: Wanuku suyu
- Mayukillap Iskaynin pruwinsyap distritunkuna (-!- Shunqui = Chuqui; Chuqui = Shunqui)


text:
1Impuesto cobragcunawan Diosta mana cäsucog runacunapis aywayargan Jesús yachasishganta wiyayänanpä. 2Sayta ricar fariseucunawan Moisés guelgashganta yachasegcuna Jesusta jamurargan: “¿Imanirtä cay runaga Diosta mana cäsucogcunawan shuntacaycur micun?” 3Sayno niyaptinmi Jesús tantyasergan: 4“Pipis pachac (100) uyshanpita jucta ograycorga ¿manacu waquin cagta juc pasaman ayluycur jucla aywan ashimunanpä? 5Tariycorga cushishmi aparicurcur apan waquin cagman talunanpä. 6Wayinman chaycurnami vecïnuncunatawan reguinacuyashgancunata shuntaycur cushish wilapan: ‘¡Ograshgä uyshätami tarishcä!’ 7Say runa uyshata tariycur cushicushgannölami Tayta Diosninsiwan angilcunapis cushicuyan juclaylapis jusasapa runa Diosta chasquicuptin. Sayno cushicuyan isgun chunca isgun (99) Dios munashganno cawag runacunapä cushicushganpita masmi. 8“Sayno pï warmipis chunca (10) guellayninpita jucta ograycorga acsita sarircasirmi jucla wayinta pisapacun ograshgan guellayta ashinanpä. 9Ashiycashgancho tariycorga vecïnancunata y reguinacuyashgancunatapis shuntaycur cushishmi wilapan: ‘¡Ograshgä guellaynëtami tarishcä!’ nir. 10Saynömi Tayta Diosninsipa angilnincunapis cushicuyan juc runalapis jusalicuycunata cacharir Tayta Diosninsita chasquicuptin.” 11Mastapis Jesús nergan: “Juc runapashi ishcay olgu surincuna cayargan. 12Sayshi shulca cag surin papäninta nergan: ‘Papá, nogata raquipämänayquipä cagcunata jucla raquipaycalämay.’ Sayno niptinshi papänin raquipaycorgan paypä cagcunata. 13Saypita juc ishcay junaglatanashi lapan chasquishgancunata ranticuycorgan. Nircur say guellaywan aywacorgan caru marcapa. Saychönashi munashganta rurar lapan guellayninta manacagcunacho ushargan. 14“Say marcacho caycaptinnashi yupa muchuy cargan. Sayshi say magta yupa micanar aruyta ashiptin hacendädo runa payta chasquergan cuchinta misipänanpä. 16Cuchita misirnashi segaypa micanar cuchipa micuynintapis micuyta munargan. Sayno micanaycaptinpis micuy mana captinshi pipis garargansu. 17Sayshi yarpachacorgan: ‘Papänëpa arognincunaga pacha junta micushcher caycäyan, caycho micanaypita wanunaptë. 18Cayno canäpa trucanga papänë cagpa cuticushä. Chaycorga caynömi nishä: “Papá, perdonaycalämay. Gomashgayquicunata manacagcho usharmi jusalicushcä. Manami gam munashgayquinösu ni Tayta Diosninsi munashgannösu rurashcä. 19Cananpitaga ama chasquimaysu suriquitanöga, sinöga mincayniquitanölana chasquiycalämay.” ’ 20Sayno yarpachacusquir cuticorgan papänin cagpa. “Sayshi carulatarä shamuycagta ricaycur papänin cushicushpan cörrila aywar macalacurcorgan. 21Sayshi surin nergan: ‘¡Perdonaycalämay, papá! Gomashgayquicunata manacagcho ushar jusalicushcämi. Manami gam munashgayquinösu ni Tayta Diosninsi munashgannösu rurashcä. Cananpitaga ama suriquitano chasquimaysu, sinöga mincayniquitanölana chasquiycalämay.’ 22“Sayno nicaptinshi papänin ashmaynincunata nergan: ‘Más ali cag mödanata jucla jorgayämuy surë trucacunanpä. Saynöpis sortïjata y zapatuta jorgayämuy jaticunanpä. 23Nircur werannin turishta pishtayay estata ruranansipä. 24¡Cay surëga wanushno cashganpita cawarimushnömi caycan! ¡Ogracash cashganpitami yurimush!’ Sayno nir cushicurshi estata rurayargan. 25“Sayyag mayor cag surenga chacrachöshi caycargan. Saypita cutimur wayiman chaycashganchöshi wiyargan wayincho estata ruraycäyagta. 26Sauraga juc ashmayninta gayaycur taporgan wayincho imanir estata ruraycäyashgantapis. 27Tapuptin ashmaynin nergan: ‘Wauguiquimi cutimush. Saymi papäniqui pishtasish werannin turishta wauguiqui chämushganpita cushicur.’ 28Sayno wilaptinshi yupa rabiashpan wayinman yaycuyta munargansu. Sauraga papänin aywaycurshi ruwargan wayiman yaycunanpä. 29Sayshi papäninta nergan: ‘Gam musyashgayquinöpis mana yargucuypami gamta yanapaycä lapan nimashgayquicunata rurar. Sayno yanapaycaptëpis manami imaypis gomashcanquisu ni juc cabralatapis amïgöcunawan estata ruranäpä. 30¡Cay guela suriqui jusalicuylacho cawag warmicunawan guellayniquita ushasquir cutiycamuptinmi isanga pishtasishcanqui werannin turishtarä!’ 31“Sayno niptin taytan nergan: ‘Imano captinpis gamga mana yargucuypami nogawan caycanqui, hïjo. Saymi lapan imaycäcunapis gamlapäna caycan. 32Wauguiqui jusalicuyta cacharir cutimush caycaptenga imano captinpis estata rurashun.
Copyright
Learn More


text:
1Llapan Israel runakunata huñuykuspan Moisesqa nirqan: –Uyariychis, Israel runakuna, kunanmi willasqaykichis kamachikuykunata chaninchaykunata, allinta yachaqaychis hinaspa hunt'aychis. 2Señor Diosninchisqa ñoqanchiswanmi Horeb orqopi rimanakurqan. 3Manan taytanchiskunallawanchu rimanakurqan, ñoqanchiswanpas kaypi kunan kawsashaqkunawan rimanakullarqantaqmi. 4Orqo patapin Señor Diosqa nina ukhumanta pay kikin rimaykurqasunkichis. 5Ñoqataq Señor Dioswan qankunawan chawpipi kasharqani, paypa nisqanta qankunaman willanaypaq, qankunaqa manan orqoman wicharqankichischu ninata manchakuspaykichis. Señor Diostaq nirqan: 6–Ñoqan Diosniyki Señor Dios kani, Egipto suyupi kamachi kasqaykimanta horqomuqniyki. 7Aman ñoqamanta wak dioskunayoqchu kanki. 8Aman ima idolotapas, ima rikch'aytapas ruwakunkichu, hanaq pachapi kaqman rikch'akuqtapas, kay pachapi kaqman rikch'akuqtapas, kay pachaq ukhun unupi kaqman rikch'akuqtapas. 9Aman chaykunaman k'umuykukunkichu, amallataq chaykunata yupaychankipaschu, ñoqa Diosniyki Señor Diosqa sienteq Diosmi kani. Ñoqan cheqnikuwaqniy tayta-mamakunata huchallikusqankumanta muchuchini, hinallataq wawakunatapas, nietokunatapas, nietonkuq wawankunatapas. 10Munakuwaqniykunata kamachikuyniykunata hunt'aqkunatan ichaqa, waranqa miraykama munakushallanipuni. 11Aman sutiyta mana allinpaq hoqarinkichu, ñoqa Diosniyki Señor Diosqa sutiyta mana allinpaq hoqariqtaqa manan hinallatachu qhawasaq. 12Samana p'unchayta yuyariy ñoqapaq t'aqanaykipaq, imaynan ñoqa Diosniyki Señor Dios kamachirqayki hinata. 13Soqta p'unchaymi llank'anki, tukuy ima ruwanaykitapas ruwanki, 14qanchiskaq p'unchaymi ichaqa ñoqa Diosniyki Señor Diospaq t'aqasqa samana kanqa. Aman chaypiqa ima ruwanatapas ruwankichischu, qanpas, churiykipas, ususiykipas, qhari kamachiykipas, warmi kamachiykipas, toroykipas, asnoykipas, mayqen uywaykipas, llaqtaykipi tiyaq wak llaqtayoqpas. Chay hinapin qhari kamachiykipas warmi kamachiykipas qan hina samakunqa. 15Yuyariy Egipto suyupi kamachi kasqaykita, ñoqa Diosniyki Señor Dios ancha atiyniywan hatun kallpaywan chaymanta horqomurqayki, chaymi ñoqa kamachirqayki samana p'unchayta waqaychanaykipaq. 16Taytaykita mamaykita sumaqta respetay, imaynan ñoqa Diosniyki Señor Dios kamachirqayki hinata, unayta kawsanaykipaq, qosqayki chay hallp'apipas allillan kakunaykipaq. 17Aman pitapas wañuchinkichu. 18Aman wasanchankichu. 19Aman suwakunkichu. 20Aman runamasiykita llullakuspa tumpankichu. 21Aman munapayankichu runamasiykiq warminta, wasinta, hallp'anta, qhari kamachinta, warmi kamachinta, toronta, asnonta, runamasiykiq imantawanpas, nispa. 22Chay simikunatan Señor Diosqa kunkayoqta rimaykurqasunkichis orqopi llapa huñuykusqa kashaqtiykichis. Payqa rimarqan nina ukhumanta yanay-yana ati phuyu ukhumanta, manataq imatapas yapaykurqanchu. Hinaspan chay simikunata iskay p'alta rumipi qelqaspa ñoqaman qowarqan. 23Qankunataq tutayaq ukhumanta rimayta uyarirqankichis, orqotataq nina rawrashaqta rikurqankichis, chaymi llapa aylluykichispa umallinkuna, kurak runakuna ñoqawan rimaq hamuspanku 24niwarqanku: Cheqaqtapunin Diosninchis Señor Diosqa hatun-kayninta qhapaq-atiynintawan rikuchiwanku, nina ukhumantan kunkanta uyariyku, kunanmi rikuyku runawan Dios rimasqanta, chay runaq mana wañusqantapas. 25Chay hinaqa, ¿imanaqtintaq wañusaqku? Kay manchana ninaqa ruphawanqakupunin. Diosninchis Señor Diospa kunkanta uyarishallasaqku chayqa wañusaqkupunin. 26¿Mayqen runapas kawsashanchu nina ukhumanta kawsaq Diospa kunkanta uyarispa, imaynan ñoqayku uyarirqayku hinaqa? 27Aswanpas qan asuykuy, hinaspa Diosninchis Señor Diospa tukuy nisqasuykita uyariy, chaymantataq ñoqaykuman willawankiku, hinan tukuy nisqasuykita kasukusaqku, nispa. 28Señor Diostaq rimapayawasqaykichista uyarispa niwarqan: Uyarinin kay runakunaq rimapayasqasuykita, allinmi tukuy rimasqanku. 29¡Allinchá kanman chay hina sonqollayoq kankuman chayqa! Maytan munayman yupaychawanankuta, kamachikusqay simitapas tukuy kawsasqanku p'unchay hunt'anankuta, paykunapas wawankupas allillanpuni kawsanankupaq. 30Phaway, hinaspa nimuy: Karpaykichiskunaman kutipuychis, nispa. 31Qantaq ichaqa ñoqawan qhepakuy, tukuy kamachikuyniyta, yachachikuyniyta, chaninchayniytawan yachachisqayki, chaymantataq paykunaman yachachinki, hap'ikapunankupaq qonay hallp'api hunt'anankupaq, nispa. 32Chay hinaqa, paqtataq Diosninchis Señor Diospa kamachisqasuykichista mana hunt'awaqchischu, kasukuychis ama pañamanpas lloq'emanpas t'aqakuspa. 33Señor Diosninchispa ñanninta puriychis yachachisqasuykichista kasuspa, ahinapin kawsankichis, allillan kankichis, hap'ikapunkichis chay hallp'apipas unayta kawsankichis.
Copyright
Learn More


text:
1Filistea runakunan Israel runakunawan maqanakurqanku, hinan Israel runakunaqa atipachikuspa ayqekapurqanku, askhataq Gilboa orqopi wañurqanku. 2Filistea soldadokunataq Saulta churinkunantinta qatiparqanku, hinaspan Jonatanta, Abinadabta, Malquishuatawan wañuchirqanku. 3Sinchita maqanakuspankutaq Saulta chawpinarqorqanku, hinan wach'iqkunaqa payman tariparqospa sinchitapuni k'irirqanku. 4Chaymi Saulqa arma apaysiqninta nirqan: –Espadaykita horqokuspayki sat'irqoway, chay mana iñiqkuna manaraq hamushaqtin, paqtan aypamuwaspa sat'irqospa ñoqawan burlakunkuman, nispa. Arma apaysiqnintaq ichaqa mana munarqanchu, sinchita manchakusqanrayku. Chaymi Saulqa payllaña espadanta pampaman sayarqachispa chay pataman wikch'uykukurqan. 5Arma apaysiqnintaq wañusqata Saulta rikuspa, paypas Saúl hina ruwaspa wañupullarqantaq. 6Chay hinapin Saulqa kinsantin churintin wañupurqan, arma apaysiqninpas, llapan runankunapiwan. 7Chhaynallataq Jezreel qheswa wayq'opi tiyaq Israel runakuna, Jordán mayu inti lloqsimuy ladopi tiyaqkunapas Israel soldadokunaq ayqekapusqanta rikuspanku, Saulpa churinkunantin wañusqanta yacharqospanku, paykunapas llaqtankuta wikch'uspa ayqekapurqanku. Chaymi Filistea runakunaqa tiyanankupaq hunt'aykurqanku. 8Qhepantin p'unchaytaqmi Filistea soldadokunaqa ayakunaq p'achan ch'utiq rispanku, Saulta kinsantin churintinta Gilboa orqopi wañusqata tarirqanku. 9Hinaspan Saulpa umanta qhorurqanku, soldado p'achantapas ch'utirqanku, hinallataq runakunawan willachirqanku Filistea suyuntinpi runakunaman, diosninku yupaychana wasinmanpas. 10Saulpa armankunatapas Astarte diosankuq wasinman churarqanku, ayantañataq Betsán llaqta perqaman warkuykurqanku. 11Galaadpi Jabes llaqta runakunataq Saulta Filistea runakunaq warkusqanta yacharqospa, 12llapan kallpasapankunaqa illariq tuta purispanku Saulpa ayanta churinkunaqtawan hoqarirqanku Betsán llaqta perqapi warkusqamanta. Jabes llaqtaman apakampuspataq chaypi kanaykurqanku. 13Tullunkunallatañan p'ampaykapurqanku huk tamarisco mallki chakiman, paykunataq qanchis p'unchaytapacha llakikuymanta ayunarqanku.
Copyright
Learn More


text:
1Marcan-marcan purir çhunca ishcaywan caçhancunawan Jesús willapäcuran: ‹‹Maquinçhu cawananchipaj Tayta Diosninchi shuyaraycämanchi›› nir. 2Allchacächishan warmicunapis Jesústa yanapar puriran. Magdalena Maríapis purïshiran. Paypita jançhis supayta Jesús jargush caran. 3Susanapis, Juanapis, waquin warmicunapis purïshiran. Juanaga mandaj Herodespa capuralnin Cuzapa warmin caran. Warmicunaga charashancunawan Jesústa tarichiran. 4Juc junajçhu chay-tucuy marcapita runacuna jutucaran Jesústa ricäcunanpaj. Chay-chicajta ricar tincuchiypa willapar, Jesús niran: 5‹‹Juc runash murupacuj aywaran. Machiptinshi, waquin muru caminuman çhayasha. Caminuman çhayajta runacuna lluchcar ushyasha. Pichuysacunapis pashacurcusha. 6Waquin murunash jarapshu allpaman çhayasha. Jarapshu captinshi juclla wiñarsi, chaquicäcusha. 7Waquin murunash shata-shataman çhayasha. Shata atayäcurcurshi, muru wiñamujtapis jarwashtärachisha. 8Waquin murunash alli allpaman çhayasha. Sumajshi wayusha. Waquin juc murullapitash juc paçhacta (100) wayusha.›› Willapäcuriycur, wiyächipaypa Jesús niran: ‹‹Rinriyujmi canqui. Tantiyacunquiman.›› 9Purïshijnincuna Jesústa tapuran: ‹‹Tincuchiypa willapäcushayquita mä, tantiyachimay›› nir. 10Jesúsna niran: ‹‹Mayna tantiyachishcaj: ‹Maquinçhu cawananchipaj Tayta Diosninchi shuyaraycämanchi› nir. Paypa shungun munashanta sumaj tantiyachishcaj. Mana wiyacujcunatam ichanga tincuchiyllapa tantiyachï wiyaycarpis, ricaycarpis, mana tantiyacunanpaj. 11‹‹Tincuchiypa willapashäta sumaj tantiyacuy. Muruga Tayta Diosninchipa shiminwan tincun. 12Caminuna chucru shungu runawan tincun. Chucru shungucuna Tayta Diosninchipa shiminta wiyarpis shungunman mana çhayaptin, mana tantiyacunchu. Chaymi yangalla tantiyacushallantapis supay jungaycachin Tayta Diosninchipita witicunanpaj. Witicur, Tayta Diosninchita mana wiyacunchu. Maquinçhüpis mana cawanchu. 13Jarapshu allpana janan shungu runawan tincun. Paycuna cushi-cushilla Tayta Diosninchipa shiminta çhasquicun. Chaypis mana sapichashan-jina janan shungulla. Chaymi Tayta Diosninchita wiyacushan-janan ñacaycuna çhayapuptin, witicurin. Mana içhipunchu. 14Shata wiñanan allpana tincupacaj runawan tincun. Paycuna Tayta Diosninchipa shiminta wiyan. Wiyarsi, imapäpis alläpa yarpaçhacur, jillayllata ashir, shungun munashallanta ashir, tincupacan. Chaymi Tayta Diosninchipa shiminta wiyash carsi, Tayta Diosninchipa shungun munashanta mana ruranchu. 15Alli allpana wiyacuj runawan tincun. Paycuna alli shungu cashpan Tayta Diosninchipa shiminta sumaj tantiyacur, manchapacur cawan. Ñacarpis, Tayta Diosninchipita mana witicunchu. Chaymi juc murulla alli wayushan-jina allita rurar cawan.›› 16Jananmanpis Jesús niran: ‹‹Achquita ratarcachir, manash pipis manca rurinman, cäma çhaquinman çhuranmanchu. Manchäga patacmanshi çhuran llapanta achicyänanpaj. 17Willapashätapis imayllasi llap-llapanmi tantiyacunga. Mana pacacangachu. 18Chaymi sumaj tantiyacunquiman. Wiyacuptin, pitapis Tayta Diosninchi sumaj tantiyachinga. Mana wiyacujcunatam ichanga ichicllata tantiyashallantapis, jungaycachinga.›› 19Rimaycaptillan, Jesúspa mamanwan wauguincuna çhayaran. Ichanga achcaj runa caycaptin, tincuyta mana camäpacuranchu. 20Chaymi juc runa willaran: ‹‹Tayta Jesús, mamayquiwan wauguiquicunash jawaçhu shuyarpaycäshunqui. Jamwan tincuytash munaycan›› nir. 21Jesúsna niran: ‹‹Tayta Diosninchipa shiminta wiyacujcunaga pï-maypis mamäwan wauguïcunawanmi tincun.›› 22Juc junajçhu: ‹‹Yacu püsuta chimpashun›› nir purïshijnincunawan-ima Jesús bütiman jigaran. 23Aywarcaycashançhu Jesús puñucäcuran. Puñucäcushancaman shucucuy wayra ricacamusha. Yacu büchiypa-büchir bütiman yaycuycaran. Wañuy janançhu caycaran. 24Chaura purïshijnincuna Jesústa ricchachiran: ‹‹Tayta Jesús, wañuy jananchiçhüna›› nir. Jatarcur, yacutawan wayrata Jesús piñacuran. Piñacuptin, shucucuy wayra çhawacäcuran. Yacupis puñucäcuran. 25Purïshijnincunatana niran: ‹‹¿Imanirtaj mancharinqui? ¿Janan shungullachu Tayta Diosninchiman yupachicunqui?›› Purïshijnincuna quiquin-pura parlanacäriran: ‹‹¿Piraj cay runa? Piñacuriptin, shucucuy wayra çhawacäcun. Yacupis puñucäcun›› nir. 26Püsuta chimpar, Gerasa quinranman purïshijnincunawan Jesús çhayaran. Chay quinran Galilea marca chimpançhu caran. 27Bütipita llucshiriptin, Gerasa runa Jesústa çhayapuran. Chay runa supaypa maquinçhu purir, jalapaçhalla puricuj. Wasiçhüpis mana juyajchu. Manchäga pantyunllaçhu juyäcuj. 28Jesústa ricar ñaupançhu jungurpacuycur, japariran: ‹‹Llapanta Camaj Tayta Diosninchipa Wawan Jesús, ¿imanirtaj ashipämanqui? Ama ñacaycachimaychu›› nir. 29Jesús jarguptin, supaycuna japarish caran. Pucllacush captin, runa juyuyash caran. Cadinawan maquin-çhaquinta wancurcur runa täpaptinpis, raçhirij. Chunyaj pachamanpis supay apacuj. 30Chaura: ‹‹¿Imanirtaj ashipämanqui?›› niptin, Jesús tapuran: ‹‹¿Imataj jutiqui?›› nir. Tapuptin, chay-chicaj supay cashpan: ‹‹Batallun jutï›› niran. 31Jesústa llapan supay mañacuran: ‹‹Chacaj pachaman ama jitarpaycamaychu, ari›› nir. 32Chagapa janallançhu chay-chica cuchi pagupacurcaycaran. Chaymi supaycuna Jesústa mañacuran: ‹‹Cay runata caçharir, cuchicunatana pucllacushaj›› nir. Chaynuy mañacuptin, Jesús auniran. 33Auniptin runata caçhariycur, cuchicunata pucllacuran. Cuchicunana jishyayar, chagapita yacuman jigapurcuran. Shugupacaypa llapan wañuran. 34Chaura chayta ricar, cuchi michijcuna juclla marcanman jishpicäriran. Aywaycur, çhacracunaçhüpis, marcaçhüpis imallata ricashantapis llapanta willacuran. 35Runacuna ricäcuj aywacullaran. Jesúsman çhayar, supaycuna pucllacushan runata allchacashta tariran. Müdanashana caycaran. Jesúspa ñaupallançhu jamaraycaran. Chaynuyta ricaycur, juyupa manchariran. 36Ricajcuna çhayamuj runacunata willaparan supay pucllacushan runata Jesús imanuypa allchacächishantapis. 37Gerasa marca runacuna manchacur, Jesústa niran: ‹‹Tayta, cay marcapita aywacuy, ari.›› Niptin bütiman jigarcur, cuticuran. 38Mana llucshiptillan, allchacaj runa Jesústa mañacuran: ‹‹Pushacamay, Tayta›› nir. Jesúsna 39niran: ‹‹Mana camacanchu. Wasiquiman cuticuy, ari. Llapan runata willapanquiman: ‹Tayta Diosninchi yanapämasha› nir.›› Chaura marcanman cutircur, willacuran: ‹‹Jesús allchacächimasha›› nir. 40Chaura püsu chimpanman Jesús çhayaptin, shuyaj runacuna sumaj cushicuran. 41Niycaptillan, Jairo çhayaran. Payga shuntacäna wasiçhu mayur runa caran. Jungurpacuycur, Jesústa mañacuran: ‹‹Tayta, wasïman aywashun. 42Japallan warmi wamrä wañucuycan. Çhunca ishcaywan watayujllarämi›› nir. Jairuwan aywaycaptin achcaj runa aywar, Jesústapis quiçhquiparan. 43Çhunca ishcaywan watana yawar-apaywan jishyaj warmipis tallucash aywaycaran. Warmiga jampicujcunawan jampicur, imancunatapis ushyapacaran. Pipis mana allchacächiranchu. 44Chaymi jipallanpita tariparcur, Jesúspa müdananta yataycuran. Yataycuptillan, yawar-apaynin çhawacäcuran. 45Chaura Jesús tapucuran: ‹‹¿Pitaj yataycamasha?›› nir. Niptin, llapan runa niran: ‹‹Mana nuwachu. Mana nuwachu.›› Pedruna niran: ‹‹Achcaj runa quiçhquipaycäshuptiqui, ¿imanirtaj tapumanqui: ‹¿Pitaj yataycamasha?› nir?›› 46Jesúsna niran: ‹‹Shuyninpa pipis yataycamasha. Yatamajtaga munaynïwanmi allchacächishcä.›› 47Warmina pacacuyta mana camäpacur, sicsicyaycar Jesúspa ñaupanman jungurpacuycuran. Llapanpa ñaupançhu juyupa jishyashantapis, Jesúspa müdananta yataycur allchacäcushantapis willacuran. 48Jesúsna niran: ‹‹Wawallau wawa, yupachicamashayquipita allchacashcanqui. Mana yarpaçhacullarna, wasiquiman cuticuy.›› 49Jesús rimayta mana ushyaptillan, Jairupa wasinpita caçha çhayamuran. Jairuta niran: ‹‹Tayta, wamrayqui wañucäcushana. ¿Imapänataj tayta Jesústa pushanquipis?›› 50Nishanta wiyar, Jesús niran: ‹‹Tayta Jairo, ama llaquicuychu. Nuwaman yupachicamanquiman. Wamrayqui allchacanga.›› 51Jairupa wasinman çhayaptin, aya chutarashanman yaycuchiran wañucuj wamrapa maman-taytanta, Pedruta, Santiaguta, Juanta. Waquincunatana mana yaycuchiranchu. 52Wasi puncuçhu runacuna wagarcaycaran. Atarcaycaran. Jesúsna niran: ‹‹Ama wagaychu. Wamra mana wañushachu. Manchäga puñucashalla caycan.›› 53Täpajcuna wamra rasunpa wañushanta musyashpan Jesústa asiparan. 54Wañush wamra jipashta maquinpita charircur, Jesús niran: ‹‹Wamra, ricchay.›› 55Chaura alman cutiptin, cawaricurcuran. Cawaricurcuptin, niran: ‹‹Jaray.›› 56Wamrapa maman-taytan juyupa manchariran. Jesúsna niran: ‹‹Wamrayquita cawarachishäta pitapis ama willapanquichu.››
Copyright
Learn More


text:
QILLQAKUNATA ÑAWINCHASUN YUPAYCHASUNTAQ
A – CH - H - I – K - L - LL - M
N - Ñ – P – Q – R – S – T – U – W- Y – KH - PH – QH - TH
CH`- K’- P`- Q`- T’
Llapan Piruw llaqtanchispiqa 43 simikunam rimakun; Q. cusco-collao, Q. Ayacucho-chanca, Q. Wanka, Ancashina. Q. Kañaris Cajamarca ; uh t’aqataq kan ,yunka llaqtakunapiqa 40 mana riqsisqanchis Qhiswa simikunatawan rimanku.Ghay allin yupaychasqakunam kay: Machiguega, Ashaninka, Shipibo, Aguaruna,Achwar, Wampis, Bora, Shiwillu, Wituto, Shawi, kukama , Kukamillu, Tikuna, Nomatsiguega, Kandozi, chapra, Piru, Esseja, Arambutmatses, Kulina, Kakataibo, Urarina, Kunibo ima.
Chaymi piuw suyuplqa kamarikunña DINEBI :Dirección Nacional de Educación Bilingüe Intercultural sutiyuq. Chay wasimanta lluqsimunña kamachikuy; lluy piruw laqtapi riyaq runaq rimananchis nispa Kastilla simita taytanchispa yachachisqan simitawan (bilingüe) iskay simipi, iskay kausaypi yachachikuy kananpaw (EBI).
Kallantaq chaymanta R.M. 1218-85-ED. Kay kamachikuyqa mayhinatachus Kay simikunapi qillqana cha
ichaqa kantaqmi Aimara simipas
—————


text:
1Ricuichi imasna Dios ñucanchira llaquishcara, ñucanchi Diospa churiuna nishca angaj. Caimanda cai pacha runauna ñucanchira mana ricsinaun, imasna paiguna Diostas mana ricsisha. 2Llaquishcauna, cunallara Diospa churiunami anchi. Ñucanchi huasha huras tucuna sami chara mana ricurinzhu. Astaun caita yachanchi, ima huras Cristo ricurimujpi, ñucanchi pai tunu ricurij tucushun; paita ricushun imasna pai ashcasna. 3Maican runa cai chapanara charisha paihuajpi, paillara sumajyanmi, imasna Cristo sumaj ashcasna. 4Maicans uchara rasha, Dios mandashca shimira paquin. Ley mandashca shimira paquina uchami. 5Yachanguichi Cristo ricurimuca ñucanchi ucharashcaunara quichungaj. Paihuajpi ima uchas illanmi. 6Maicans Jesúspi tiausha, uchara mana raunzhu. Maicans uchara rausha Jesústa mana ricushcachu, mana ricsishcachu. 7Churihuauna, pihuas cangunara ama umachichu. Ali dirichura raj runa ali dirichumi, Cristo ali dirichu ashcasna. 8Uchara rasha causaj runa supai apumandami. Callari timpumanda pacha, supai apu uchara ran. Chiraigumanda Diospa Churi ricurimuca supai apu rashcaunara tucuchingaj. 9Maican runa Diosmanda pagarishca asha, mana uchara rasha causaunzhu, Diospa causai paihuajpi tiashcamanda. Uchara rasha causanara mana ushanzhu, Diosmanda pagarishca asha. 10Caimanda Diospa churiuna supai apu churiunas ricsi tucunaun. Maican runa mana alira rasha, paihua uquira mana llaquisha, cai runa mana Diosmandachu. 11Caimi canguna callarimanda uyashca shimi: Ñucanchipura parijumanda llaquinaunami anchi. 12Mana Caín rashcasna, pai manali supaimanda asha, paihua uquira huañuchica. ¿Imamanda uquira huañuchica? Caimandami: Caín rashcauna manali anauca, astaumbas paihua uqui rashcauna ali dirichu anauca. 13Ñuca uquiuna, ama manzharichichu cai pacha runauna cangunara chijninaupi. 14Yachanchimi ñucanchi huañuimanda causanama ña pasashcanchi, ñucanchi uquiunara llaquishcamanda. Maicans paihua uquira mana llaquisha huañuibi causaun. 15Maicans paihua uquira chijnisha, runara huañuchijmi. Yachanguichi pis runara huañuchij huiñai causaira mana charinzhu paihuajpi. 16Caimanda llaquinara ricsishcanchi: Cristo paihua causaira cuca ñucanchirandimanda. Shinallara ñucanchi causaira uquiunamanda cunami anchi. 17Shinajpi maican runa cai pachai charij asha, paihua uqui ministijta ricushallara, paihua shungura ishcajpi, ¿Diospa llaquinaga imasnara tiaun paihua shungüi? 18Ñuca churihuauna, ama shimillahua ama callullahua llaquishunchi, astaun rashcaunahua sirtu pacha llaquishunchi. 19Caimanda ñucanchi sirtu shimira quirijcuna ashcara yachanchi; caita yachajpi, ñucanchi shunguuna paihua ñaupajpi samanaunga. 20Ñucanchi shungu ñucanchira cauźayachijpi, Dios ñucanchi shungumanda yalimi. Paimi tucuira yachan, 21Llaquishcauna, ñucanchi shungu ñucanchira mana cauźayachijpi, Diosta mana manzhasha samaunchi. 22Shinajpi, imaras Diosta mañasha paimanda charishun, pai mandashca shimiunara pactachishcamanda. Shinallara pai munashcaunara raunchi. 23Caimi Dios mandashca shimi, ñucanchi Diospa Churi Jesucristoi quiringaj, ñucanchi parijumanda llaquinaungaj, pai mandashcasna. 24Maicans Dios mandashcara pactachisha, Diospajpi tiaun, Dios paihuajpi. Caimanda yachanchi Dios ñucanchijpi tiaushcara, pai ñucanchira cushca Ispiritumanda.
Copyright
Learn More